“Esperientzia artistiko batean parte hartu nahiko zenuke?” eta proiektua hartzen duten instituzioen arteko kontratuaren zirriborroa. EL CONTRATO irakurketa saioa AlhóndigaBilbaon. Ricardo Basbaum - Bulegoa z/b\n2014-2015 irakurketa-taldea, EL CONTRATO\n“Esperientzia artistiko batean parte hartu nahiko zenuke?” eta proiektua hartzen duten instituzioen arteko kontratuaren zirriborroa. EL CONTRATO irakurketa saioa AlhóndigaBilbaon. Ricardo Basbaum\n03/03/2015 by Richard\nRicardo Basbaumek Esperientzia artistiko batean parte hartu nahiko zenuke? proiektua jaso duten instituzioekin egin nahi duen kontratu-akordioaren zirriborroa aurkeztuko du, EL CONTRATOren azken irakurketa-saioan. Aurkezpena AlhóndigaBilbaoko Bastida Aretoan izango da, eta zentroko zuzendaria den Lourdes Fernándezekin hizketaldia eginez gauzatuko da.\nEsperientzia artistiko batean parte hartu nahiko zenuke? artelana EL CONTRATO erakusketan aurkeztu zen AlhóndigaBilbaon, 2014ko urritik 2015eko urtarrilera arte. NBP – Novas Bases para a Personalidade proiektuko (1994– gaurdaino) zati bat da eta NBP objektuaren inguruan egituratzen da. Proiektu horrek subjektibotasunari buruzko ikerketak biltzen ditu, marrazki, objektu, instalazio, testu eta adierazpenen bidez. 1990eko hamarkadaren hasieran abiarazi zen, Brasilgo diktadura militarra amaitu, eta mundu mailako errealitateak indarra hartu zuenean. NBP proiektuak dituen arloek artearekin, komunikazioarekin eta kutsatzeko teoriekin dute muga. Artistak, objektuak eta harekin dagoenak egindako isilpeko akordioaren bidez, NBPk zalantzan jartzen ditu banaketa eta harrera nozioak. Akordio horri esker, gorputzei dagokien elkarketa moduko zerbait gerta daiteke.\nIrakurketa saio hau EL CONTRATO erakusketako jardueren programaren azkena da eta AlhóndigaBilbaoko Bastida Aretoan ospatuko da. EL CONTRATO irakurketa taldearen parte den Jorge Laespadak moderatuko du saioa. EL CONTRATO Bulegoa z/b ekimenaren eta AlhóndigaBilbaoren artean izan den lankidetza-proiektua da.\nRicardo Basbaum (São Paulo, 1961) Rio de Janeiron bizi da, eta hiri horretan lan egiten du. Artista eta idazle honek artea ikertzen du, zentzumenezko esperientzia, soziabilitatea eta hizkuntza egituratzeko gailu eta plataforma gisa. Besteak beste, erakusketa hauetan hartu du parte: A Singular form, Secession, Viena (2014), São Pauloko 30. Bienala, São Paulo (2012), Garden of Learning, Busan (2012), Counter-Production, Generali, Viena (2012), documenta 12, Kassel (2007). Banakako proiektuak: re-projecting (london) (The Showroom, Londres, 2013), conjs., re-bancos*: exercícios&conversas, Museu de Arte da Pampulha, Belo Horizonte (2011) eta diagrams, bere diagramen antologia, CGAC, Santiago de Compostela (2013).\nHamahirugarren ikasgaia: “‘Concern’ da eta ez kezka: egiteaz eta egindakoaz”. Rivet


Unescoren hizkuntzei buruzko atlasa - Izioqui Dugu Guec Ajutu Ez Dugu - bizkaie.biz\nHizkuntza-aniztasun handiena Melanesian, Saharaz hegoaldeko Afrikan eta Hego Amerikan dago, eta bertan dago aniztasun hori galtzeko arriskurik handiena. Euskereari jagokonez, aurreko ikerketan azaldutako egoereak bere horretan jarraitzen dau.Euskereak egoerarik zailena Euskal Herri kontinentalean bizi dau. Izan be, transmisinoa eten egin da oso aspaldi. Horreek holan, zaharrenak dira euskaldunenak eta gazteenak, ostera, erdaldunenak. Halanda guztiz be, 2006ko inkesta soziolinguistikoak (bost urtez behin egiten da; hurrengoa 2011. urtean egingo da) gazteen artean gertatzen ari dan galera zeozertxu emendau dala erakusten eban. Halanda ze, hurrengo azterketan joera hori baieztatzen dan ikusi beharko da. Iparraldean adin-tarte gazteenetan antzemondako jazoera barri hori (aurreko azterketa guztietan inoz ez da halakorik ikusi) hezkuntzeari zor jako, batez be.\nJakina danez, EAEn eta Nafarroan hezkuntzearen eraginari zor jako -batez be- euskerearen indarbarritze bizkorra adin-tarterik gazteenetan. Erabilerearen auzia zertan dan beste kontu bat da. Unescoren atlasak bederatzi faktore hartzen ditu kontuan: hizkuntza-transmisinoa; hiztun kopurua; elebidunen ehunekoa, biztanleria osoa kontuan hartuta; hizkuntzea ikasteko, lantzeko eta irakasle materialak eta herritarrek eskuratzeko dituen erraztasunak; teknologia barriak; eremu publikoan eta pribatuan gertatzen dan erabilerea; hiztunen jarrerea hizkuntzeagaz; eta, azkenik, hizkuntza batean dagoan agiri kopurua eta hareen kalidadea.


Commonwealtha - Wikipedia, entziklopedia askea.\nCommonwealth Business Council (en) , Commonwealth Secretariat (en) , Commonwealth Foundation (en) eta Commonwealth War Graves Commission (en)\nCommonwealtha edo Nazioen Mankomunitatea (ingelesez: Commonwealth of Nations), iraganean Britainiar Commonwealtha deitua, 53 estatu independenteren borondatezko batzea da. Kide guztiak, Mozambike eta Erresuma Batua bera izan ezik, Britainiar Inperioaren menpeko lurralde ohiak dira.\nElkartearen helburua da giro aproposa sortzea kideek elkarren arteko hartu-eman ekonomikoak estu ditzaten, bai eta demokrazia, giza eskubideak eta gobernu egokiak bultzatzea ere. Honela, maila ekonomiko ezberdineko herrialdeek maila berean elkarlan hurbilerako aukera daukate. Commonwealth ez da batasun politiko bat, eta Erresuma Batuak ez du inolako eskumenik beste kideen barne kontuetan esku sartzeko. Lau urtean behin Commonwealtheko Jokoak ospatzen dira, kirol anitzeko munduko bigarren ekitaldia, Olinpiar Jokoen atzetik.\nCommonwealtharen egoitza Londresen dago eta hamazortzi hilabetetik behin biltzen dira estatu buruak edo euren ordezkariak.\nElkarte hori sortzeko ideia XIX. mendearen bukaeran agertu zen Erresuma Batuan, neurri bateko autonomia eman zienean Kanada, Australia eta Zeelanda Berriko koloniei, garai hartako "kolonia zuriak" edo "poblamenduzko koloniak" izena zutenei, alegia. Izan ere, bertako kolonietako gehiengoa protestantea eta britaniar jatorrikoak ziren.\nOrriaren azken aldaketa: 3 iraila 2020, 13:30.


Mende hasierako euskal harribitxi bat Kresala elkartearen 50 urteurrena ospatzeko | Zinema | Pantaila handian\nYou are here: Home ∼ 2016 ∼ December ∼ 04 ∼ Mende hasierako euskal harribitxi bat Kresala elkartearen 50 urteurrena ospatzeko\nMegazubia izan daiteke baina Kresala zineklubak horri muzin egin eta ohorezko egitaraua izango duen abendu bati Konstituzioaren zubian, astelehenean emango diote hasiera. Ohorezkoa diogu abenduaren erdialdean Euskal Filmategiaren harribitxi bat proiektatutako bait dute Kresala Elkarteak 50 urte betetzen dituela ospatzeko. Honekin batera luze filmatutako proiektu bat eta Donostia Zinemaldiatik pasatako film bat emango dute abenduan, gabonetako oporretan itxi baino lehen.\n2015en “Después de esto“ filma nahikotxo zinemalditik pasa zen, besteak beste, Cannesen zuzendari berriei eskaintzen zaien “Urrezko Kamara” lehiaketan izan zen eta Donostia Zinemaldian “Zabaltegi”n. Magnus von Horn suediarrak gazte baten bergizarteratzea jarraitu zuen. Gazteentzako gartzela baten egon ondoren, jaioterrira itzuliko da John (Ulrik Munther), bere bizitza berreraiketzara. Baina herritarrek ez dute ahaztu ezta barkatu ere. Polonian bizi den zuzendariak “Ida” filmean kamaran txunditu gintuen kamalari bera du, Lukas Zal kamalaria. Saioa ohi bezala Trueban izango da 19:30tan eta Begoña Pecharroman gizarte antropologoak aurkeztuko du.\n1992ko Joku Olinpikoak bukatu eta hilabete batzutara hasi zen filmatzen Luis Aller. Bartzelonaren inguruan sortutako filma, “Transeúntes“, aurten, urte hasieran amaitu eta estrenatu du. Aurkezterakoan onartu zuen “banekien luze joko zuela baina ez hainbeste“. Soinuen eta irudien bitartez Bartzelonaren kaledoskopio bat eskaintzen digu, hiri handi batean bizitzeak zer eskatzen die herritarrei. Hain luze joanda formatoak nahastera behartuta dago ia, baina generoak eta teknika desberdinak ere gurutzatu ditu. Kritikan eta hezkuntzan aritu den Luis Allerek hartu duen hiriari maitasun gutuna idatzi dio. Abenduaren 12an emango du Kresala Zineklubak eta saioa El Contraplano webgunearen arduradunek, Ricardo Fernándezek eta Iñaki Ortizek aurkeztuko dute.\nEta gabonetako oporretara joan aurretik euskal harribitxi bat dakarkigute Kresalakoek. Zine kluba ez baina elkartea 1967an sortu zen Alde Zaharrean. Hori ospatuz, emanaldi berezia prestatu dute Antzoki Zaharrean. 1928an Barakaldoko Azkona anaiek filmatu zuten “El Mayorazgo de Basterretxea“ pantaila handian ikusteko parada emango digute. Euskal Filmategian dagoen harribitxietako bat da. Baserri bat galtzeko zorian dago Basterretxe familia. Hortik abiatzen da Mauro Azkona zuzendari eta Victor Azkona kamaralari duen filma. Publikoaren eta kritikaren harrera ona izan omen zuen bi anaiek idatzitako gidoia zuen pelikulak. Baina epe horretan zinema soinuduna sartu eta ondorioz, ez zuten dirua berreskuratu. “El Mayorazgo de Basterretxea” mutua denez, Ana Belén García (pianoa eta ahotsa) eta Kalakan taldeko Thierry Biscaryren (perkusioa eta ahotsa) zuzeneko musikak lagunduko du saio hau. Ekitaldiak Donostia Kultura eta Euskadiko Filmategiaren babesa du. Gonbidapenak Antzoki Zaharrean bertan jaso ahal izango dira abenduaren 19an, goizez ala arratsaldez.\nPosted in Donostiako Zinemaldia, Euskal zinema, Zineklubak, Zinema Alternatiboa Tagged "Después de esto", "El Mayorazgo de Basterretxea", "Transeúntes", Ana Belén Garcia, Cineclub Kresala, Kresala, Luis Aller, Magnus von Horn, Mauro Azkona, Thierry Biscary, Ulrik Munther, Víctor Azkona


Gehiegi estutzen duen soka eteteko egitasmoa | Ekonomia | Berria\nLangile bat mahats bilketan. Z. K. / EFE\nDenek egiten dute ardoa, baina ez dute denak negozio eredu berean jarduten. Eta botiletan itsatsitako etiketak ez du desberdintasunik islatzen: Errioxa, kito. Arabako Errioxako 40 upategitik gora euren negozioaren bideragarritasuna kolokan jartzen ari den zezena adarretatik heltzea erabaki zuten uztailean, eta Arabako Mahastiak sor-marka berria eratzeko urratsa egin zuten. Errioxaren izendapenaren aterkipetik ateratzea beldur ematen die denei, baina aterki horren azpian gehitxo bustitzen hasi dira ardoaren konpainia handiek Errioxan ezarritako negozio eredu berdintzaileak eraginda.\nHala ere, Arabako Mahastiak beste tresna bat izango da upategien esku, hari lotzeak ez baitu derrigor ekarriko Errioxa sor-marka uztea mahastiak dituztenentzat. Legeak baimentzen du sor-marka batean baino gehiagotan izena emanda egotea; kontua da mahatsa upategian sartzean sor-marka batentzat izan beharko duela nahitaez. Hau da, mahatsen jabeek beren mahatsa upategi desberdinetara bidali ahal izango dute sor-marken baldintzak betetzen dituzten bitartean. Batzuek bi sor-marken ardoa egiteko aukera ez dute baztertu. Denak daude zer etorriko den zain, adi-adi, beren negozioa ahalik eta hoberen kokatzeko.


Munduan Barrena Bizikletaz: Lehen Bidaia/Primer Viaje - Indonesia,Malaysia (2)\nLehen Bidaia/Primer Viaje - Indonesia,Malaysia (2)\nNoizean behin inglesa ikasten dabiltzan gazteak etortzen zaizkit mintzapraktika pixka bat egiteko asmoz, mendebaldeko atzerritar guztiek inglesez dakitelako ustea baitago hemen. Nik haiek adina ikasten dut saio hauetan. Holakoetan galdera hau egin izan didate inoiz: "Ez zinen beldur Indonesiara etortzeko?" "Ez zenuen pentsatzen gu guztiok terroristak ginela?". Izan ere, bisitarien kopuruak behera egin du nabarmen azken urtean. Gune turistikoagoetan, behinik behin, hori da maiz entzun dudana. Javan bitan ikusi ditut ikasle taldeak hirietako kaleetan, pankartak eskuan, Palestinarentzat dirua biltzen edo kazeta islamistak saltzen. Ezin ulertu pankarta horiek zer zioten, baina behin hitz bat ezagutu nuen: "Jihad" (borroka,guda). Egun batean, kafetegi batean beste atzerritar batzuekin eserita nengoela, manifestazio bat azaldu zen kalearen mutur batetik. Ehundaka batzuk gazte ziren eta, taldearen buruan, poliziaren auto bat zihoan bidea zabaltzen. Manifestarien oihuen artetik bi nabarmentzen ziren zeharo ulergarri: "Amerika terrorista!" "Israel terrorista!". Gure paretik pasatzean batzuek begiratu egiten ziguten. Ez ziren haserrezko edo mehatxuzko begiradak, baina zerbait adierazi nahi ziguten.\nNire bidaiatzeko ohiturak dexente aldatu dira Australiatik hona. Erosketak aire egokituko supermerkatu handietan egitetik kaleetako merkatu koloretsuetara pasa naiz, adibidez. Nire kanping denda, lehen gauero lotokia nuena, poltsa batean bilduta eta ia ahaztuta dago orain. Eta gose naizenean bide ondoko jatetxeetara jotzen dut orain gehienetan. Arroza da hemengo plater gehienen oinarria, eta otordu guztietan agertzen da normalean. "Nasi goreng"(arroz frijitua eta barazkiak edo haragia) da aukerarik errezena eta nire gogokoenetako bat. Edo "Gado gado"(barazki egosiak kakahuetezko saltsa minez hornituak), behatzak zupatzeko moduko gutizia bat. Indonesia merkea da bisitariarentzat. Merkatuetan edo "warung"etan (jatetxe merkeak) ehun pezeta inguru balio du holako platerkada batek. Ostatu batean luxurik gabeko gela apal baina egoki bat 500 edo 600 pezetaren truke erraz da aurkitzen, sarritan merkeago ere bai.\nJavako irla, ekialdeko muturretik mendebaldeko ipar kostan dagoen Jakarta hiribururaino korritu nuen. Bidean Yogyakarta hiritik pasa nintzen eta bere inguruetan dauden Prambanan eta Borobudur tenplu hinduista eta budista zaharrei bisita egin nien. Orain dela 1000 urte baino gehiago eraikiak interesgune turistikoa dira gaur egun eta garai batean Javako erdialdean izan ziren kultura boteretsuen lekuko. Yogyakartara heldu baino lehenago Bromo sumendira igo eta bere hareazko kraterra zeharkatu nuen bizikletaz. Javako nire ibilbidean paisaiarik ikusgarrienak hor aurkitu nituen eta 5 urteko bidaia honetan egin dudan igoerarik zailena ere izan zen, 30 bat kilometrotan 2100 metro inguru igo bainituen. Ikuspegia ederra da hemen gora joan ahala: mendiak,basoak,lainoak,amildegiak...; itxura sendoko etxeak kale bakarreko herri aldapatsuetan; kolorez margotutako edo azulejoz hornitutako aurrealde txukunak etxeetan. Soro eta baratzak ere arretaz landuak malkarretan. "Hello,mister!" "Hello,sir!" "Good morning!" denen ahotik entzun nituen diosal hauek, behin eta berriro, igoera guztian zehar. Gizon izan ala emakume, zahar ala gazte, berdin zion, denek zeukaten zerbait niri esateko. Aurpegietan irribarre zabal eta jatorrak beti. Goian, aintzinako krater erraldoia inguratzen duen mendi eraztunaren ertzean, Cemoro Lawang herria dago. Bertatik ikus daitekeen paisaia ez da ohikoa: harea grisezko lautada zabal bat behealdean mendi malkarrez itxia inguru guztian eta, bere erdigunean, hiru sumendi: Bromo ez da altuena baina bai kea darion bakarra.\nJakartan pasaporte berria eskuratu nuen, zaharrak bai orriak eta bai denbora ia agortuak baitzituen ordurako. Indonesiako hiriburuko zarata, kea eta mugimendua ez nituen oso gustoko izan eta, barku bat hartuta, ahalik eta lasterren irten nintzen handik.\nJakarta utzi eta egun t'erdi beranduago Sumatrako mendebaldeko kostara iritsi zen bidaiarien itsasuntzi handia. Gaueko giro epelean egin nituen kaitik Padang hiriko erdialdera dauden kilometroak eta, biharamunean, Padang-eko kale zabal eta garbietatik zehar paseatzen, Javako hiri zaratatsu eta kutsatuetatik oso urrun sentitu nintzen. Etxe eta eraikin askotako teilatuek fantasiazkoak dirudite hiri honetan: bizkarrak kurboak dira eta muturrak zerurantz goratzen dira orratzak bezela. Lanerako erabiltzen den bufaloaren adarren irudira eginak omen daude eta Minangkabau kulturaren ezaugarri dira. Minangkabau jendeak bere usadio eta ohiturei gogor eusten die eta, musulman porrokatuak izan arren, bere gizartea matrilineala eta matriarkala omen da oraindik. Herentzia alaba zaharrenari dagokio eta adineko emakumeak dira familaren burua. Hala dio, behinik behin, bidai literaturak.\nSumatran 900 km. ibili ditut guztira, Padang-etik ipar ekialdeko kostan dagoen Medan hirira bitartean. Errepidea, tarteka, kaxkar samarra izan arren lasaia ere izan da Javako bideen aldean. Paisaiak ederrak: baso tropikalak, mendiak eta laku polit batzuk. Bukittingi ondoan Danau Maninjau lakua dago aintzinako krater baten zuloan eta bere ertzetan ostatu txiki zenbait dagoen arren, ez dirudi turismoak hango bizimodua asko nahasi duenik. Toki baketsua eta atsegina da. Iparralderago beste laku askoz handiago bat dago, Danau Toba. Laku honetan eta Pulau Samosir-en, bere erdian dagoen irlan, turismoaren presentzia askoz nabariagoa da. Bisitari gehienak ekialdetik hurbiltzen dira Danau Tobara, Parapat herritik. Mendebaldeko errepide berri eta bakartia, berriz, askoz interesgarriagoa da: Tele herritik (1850 m.) lakua inguratzen duten mendi magal berde eta aldapatsuetan sigi-sagan eraikitako errepide estuak behera egiten du modu ikusgarrian Pulau Samosir-aino (950 m.). Jaitsiera hau ederra da eta behealdean ageri diren lakuak, irlak eta inguruko mendiek ikuspegi gogoangarria eskeintzen dute.\nDanau Tobatik gertu, Karo Batak kultura eta hizkuntzaren esparruan, Berastagi izeneko herria dago, 1300 metroko altueran. Ni han izan nintzen 3 egunetan behelainoa teilatuen paretik ez zen mugitu eta zirimiria ia etengabean erori zen. "Herri honi izena eman ziona etxeko eguraldiarekin gogoratzen zen,nonbait", pentsatu nuen. Turismo bulegora hurbildu nintzen jakinminez, eta izenaren jatorriaz eta zergatiaz galdetu nuen.Hango mutil jatorrak azalpen hau eman zidan:"Indonesieraz "bras" arroza da eta "tagi"k gure esan nahi du. Dakizunez, arroza oso garrantzitsua da guretzat eta hortik izena: Berastagi-k "gure arroza" esan nahi du". (2002ko iraila)\nPublicado por Lorenzo Rojo, "Lontxo". lontxo@hotmail.com en 13:41


Prest! - Worldnews.com\n(Source: Real Sociedad de Futbol SAD ) Realeko emakumezkoen taldea asteburu honetan txapelketara itzuliko da. 'Iberdrola Emakumeen Lehen Maila RFEF'-en geldialdiaren...\n(Source: Real Sociedad de Futbol SAD ) Realeko emakumezkoen taldeak asteburu honetan 'Iberdrola Emakumeen Lehen Maila RFEF'-en laugarren jardunaldia jokatuko du. Igandean,...\nNeskek bihar hasiko dute aurredenboraldia (Real Sociedad de Futbol SAD)\n(Source: Real Sociedad de Futbol SAD ) Merezitako oporren ondoren, Realeko emakumezkoen taldeak bihar astelehena bere aurredenboraldiari hasiera emango dio. Arratsaldeko 18:30ean, txuri-urdinak lanera itzuliko dira Zubietan. Helburua, denboraldi bikain bat errepikatzea izango da. Laneko lehen astea Zubietan garatuko da eta, ondoren, azken urteetan ohikoa den bezala, taldeak...\nGoazen, neskak (Real Sociedad de Futbol SAD)\n(Source: Real Sociedad de Futbol SAD ) Ilusio handiz eta beste urte polit bat burutzeko asmoz, Realeko emakumezkoen taldeak gaur arratsaldean hasi du bere aurredenboraldia. Merezitako oporren ostean, neskek indarrak berritu dituzte eta haien bigarren etxera itzuli dira, Zubietara. Hiru jokalari berriekin, Nerea Eizagirre, Naiara Beristain eta Nuria Sanchez, eta Nahikari Garcia...\nNeskek gaur hasiko dute aurredenboraldia (Real Sociedad de Futbol SAD)\n(Source: Real Sociedad de Futbol SAD ) Merezitako oporren ondoren, Realeko emakumezkoen taldeak gaur astelehena bere aurredenboraldiari hasiera emango dio. Arratsaldeko 18:30ean, txuri-urdinak lanera itzuliko dira Zubietan. Helburua, denboraldi bikain bat errepikatzea izango da. Laneko lehen astea Zubietan garatuko da eta, ondoren, azken urteetan ohikoa den bezala, taldeak...


Gema Arrugaeta.Argazkilaritza Profesionala.Aurkezpena\nGema ArrugaetaArgazkilari Profesionala\nArgazkilaria - Freelance\nGema Arrugaeta, Bartzelonan trebatutako argazkilari profesionala.\nNaturarekiko eta bidaiekiko grina berezia du, eta, hain zuzen horregatik, espezialitate horien alde egiten du haren aukeraketaren balantzak.\nEsperientzia zabala du munduko hainbat paisaia, herrialde eta kulturatan. Argazkilaritza-lan ugari egin ditu leku askotan, hala nola Perun, Bolivian, Amazonasen, Argentinan, Txilen, Norvegian, Suedian, Finlandian, Samin (Laponia), Danimarkan, Italian, Frantzian, Marokon, Tanzanian, Nepalen, Tibeten, Himalaian eta Sri Lankan.\nNatura eta gizarte-gaiak ardatz dituzten 6 libururen egilea da, eta hainbat erakunde publikok eta pribatuk egin dituzten liburu eta argitalpen anitzetan parte hartu du. Gainera, Estatuko eta nazioarteko aldizkari askotan kolaboratzen du.\n13 dokumental egin ditu askotariko formatuetan, eta 10 museo tematikotan baino gehiagotan daude Gema Arrugaetaren argazkiak. Argazkilaritza-mintegietan irakasle ibiltzen da, eta argazki-erakusketak ere egiten ditu bere jardun profesionalean.\nAl Filo de lo Imposible telebista-programako argazkilari jardun du Nepalen eta Tibeten.\n130.000 argazkitik gorako artxibo propioa du, eta berak kudeatzen du.\nGema Arrugaetarentzat, benetan gozagarria da argazkilari-lana; lanbide bat baino gehiago, bizitza-aukera bat da, bizitzeko modu zirraragarri bat.\ncopyright © Gema ArrugaetaBluekeak egina


Beste urtebetez saskibaloiak koloreztatu du Zarauzko malekoia\nLau egunetan saskibaloi jokalarien joan-etorria izan da Dama eta Desertu txikia bitartean protagonista. Orokorrean eguraldia aldakorra izan bada ere, ez da inolako arazorik izan txapelketa aurrera ateratzeko, eta hor boluntarioei txalo zaparrada beroa eskaini behar zaie.\n180 talde izan dira lehian aurtengo txapelketan eta denetariko jatorria izan dute: gipuzkoarrak, bizkaitarrak, arabarrak, nafarrak, errioxarrak, kataluniarrak…\nOstegunean ekin zitzaion Saski Basque 3x3 Zarautz 2017ko edizioari. Infantilen txapelketa izan genuen jokoan eta, nesketan, final estua ikusi ahal izan genuen Basketball girls eta Basket lovers taldeen artean. Azkenean, lehendabizikoak izan ziren garaile 7-5eko emaitzarekin. Mutiletan, berriz, alde handiagoarekin nagusitu ziren New York Knicks taldekoak 15-7 hartu baitzuten mendean Pirata Team taldea.\nOstiralean kadeteen eta juniorren txanda izan zen. Kadete mutiletan GGG taldeak irabazi zuen 11-8ko emaitzarekin Iraurgi+1 taldearen kontra. Partida borrokatua izan zen eta jokaldi txukunak ikusteko aukera izan zuten bertaratu zirenek. Nesketan, markagailua baxuagoa izan zen. Arratsalde guztiko nekea pilatuta, Quexito taldeak 5-1 hartu zuen mendean Mari Carmen taldea. Markagailuak, ordea, ez du jokoan izan zena adierazten. Oso maila polita erakutsi baitzuten kadete neskek. Bukatzeko, juniorretan GVNGGVNTRAPI izan zen talde irabazlea, markagailuan aisa gailendu zelarik Azkorri taldearen aurrean: 17-9\nLarunbatean etxeko txikienen lehen txanda izan zen, alebin eta benjamin mutilen txapelketarekin. Eguzkia lagun, goiz ederra pasa zuten guztiek ere. Benjaminetan ez da sailkapenik izaten, guztiak irabazle, beraz. Mini mutiletan, berriz, final benetan estu baten ondoren, Epic Team izan zen irabazlea: 7-6 nagusitu ziren Aurkari beldurgarrien parean.\nLarunbat arratsaldean zetorren asteburuko plater garrantzitsuena, ordea. Senior mailako txapelketa izan zen jokoan. Mutiletan toki desberdinetatik etorritako jendea, tartean katalanak eta, nola ez, askotan etorri izan diren nafarrak. Eta, bai, nafarrak finaleraino iritsi ziren eta 2 puntuz aurtengo Saski Basque txapelketaren ESF saria bereganatu zuten Ese Alfonso como mola taldekoek. Parean Dayola taldea izan zuten eta, kosta bazitzaien ere, 12-14 irabazi zuten nafarrek 600€ etxera eramanaz, Dayolakoek 300€ eraman zituzten. Zarauztarrei dagokienean, De Andres Jordan eta Subjuntiboen maitaleak izan ziren urrunen iritsi zirenak, final laurdenetan kanporatu zituztelarik. Haientzat 150€ko saria taldeko.\nNesketan ere gauzak benetan estu joan ziren. Gotzone eta Venimos a tomar el sol taldeak izan ziren aurrez aurre finalean. Partida gogor baten ostean, saskiratze bakarrak erabaki zuen norgehiagoka eta Venimos a tomar el solek irabazi zuen 19-18ko emaitzaz. Zarauztarrei dagokienez, Surfcamp taldea izan zen onena. Aipatu, bi zarauztar eta bi Holandako jokalariz osatu zela talde hori.\nIgande goizean berriz ere txikienak izan ziren lekukoa hartu zutenak. Kasu honetan, neskak. Goiza giro onarekin hasi bazen ere, euri tantek bustita amaitu zen txapelketa. Baina saskibaloi mailari ez zion eragin. Izan ere, finala jaurtiketa libreen marratik erabaki zen. Axkoiti eta Dream team taldeak ziren aurrez aurre eta denbora bukatzean 6-6ko emaitza zen markagailuan. Azkenean, Dream Team taldekoek jaurtiketa libreetan gehiago asmatuta, garaipena eraman zuten.\nZoritxarrez, euria izan zen protagonistetako bat hortik aurrera. Hala, igande arratsaldeko koadrilen txapelketa Antoniano kiroldegira eraman zuen antolakuntzak, jendeak minik hartu ez zezan. Giro paregabea izan zen dena dela, eta final ikusgarria izan genuen Migos Team eta Julian 20 kroketa ezetz taldeen artean. Denetariko saskiraketak ikusi ahal izan genituen, tartean 3ko asko. Bukaeran Migos Team garaile, 16-14.\nTxapelketa, beraz, arrakastatsua izan da beste urtebetez eta ZASTek eskerrik beroena eman nahi die babesle eta laguntzaile guztiei: Talai Mendi, Basket Country, Ulacia, Spa & Gym Malecon, Xibarta, JC Dominguez, Viskwit, Graficas Juaristi, El Diario Vasco, Sayalero, Zarauzko Udala, Euskal Saskibaloi Federazioa eta Gipuzkoako Saskibaloi Federazioa. Baita eskualdeko jatetxe eta tabernei ere. Eta mila esker baita ere Eroskiri, txapelketan zehar eskainitako frutagatik. Haiek gabe ez baitzen hau guztia posible izango.


Prochlorococcus da itsasoko plankton-komunitateetako espezie ugariena\n1934an Alfred Redfield ozeanografoak itsas zientzietan hamarkadetan zehar iraun duen printzipio bat ezarri zuen zeinak zehazten duen ozeanoetako planktonaren konposizioaren ratioa konstantea dela. Redfield-en dogmaren arabera ur-azaletik hasi eta sakonera handietaraino bizi diren plankton-komunitateen mantenugai-konposizioak 106:16:1 ratioa jarraitzen du karbonorako, nitrogenorako eta fosfororako, hurrenez hurren.\nNature Geoscience aldizkarian plazaratu den ikerketak, haatik, baieztatu du ratio hori nabarmenki aldakorra dela munduan zehar. Are gehiago, sakonera baino latitudea ezarri dute ratio hori baldintzatzen duen faktore nagusi gisa. Zehazki, ikerlariek ekuatore aldeko itsaso epel eta mantenugaietan eskasetan bizi den planktonak poloetako ur hotz eta elikagaietan aberatsetakoak baino karbono proportzio altuagoa duela behatu dute. Latitude txikietako planktonak 195:28:1 ratioa du, poloetakoak, aldiz, 78:13:1.\nIkerketaren buru izan den Adam Martiny-k (Kaliforniako Unibertsitatea, AEB) baieztatu gisan, “Redfield-en printzipioa itsas-zientzien oinarrietako bat izan da. Gure emaitzen arabera, ordea, planktoneko mantenugaien ratio hori ez da konstantea eta printzipio hori baztertu beharrean gara”. Bere lantaldeak hainbat espedizio egin ditu munduan zehar laginak biltzeko, besteak beste, Bering-eko itsasoan, Ipar Atlantikoan eta Karibeko itsasoan. Euren datuak aurretik argitaratutako beste 18 espediziotako emaitzekin ere alderatu dituzte. “Redfield-en printzipioa okerra izan zitekeela iradokitzen zuten bi ereduren berri bagenuen, baina lehen aldia da printzipio hori baliogabetzen duten ebidentziak biltzen direla”.


Núria harana - Wikipedia, entziklopedia askea.\n42°24′N 2°09′E / 42.4°N 2.15°E / 42.4; 2.1542°24′N 2°09′E / 42.4°N 2.15°E / 42.4; 2.15\nKataluniako udalerria Queralbs\nCapçaleres del Ter i del Freser Natural Park (en)\nNúria harana (katalanez: Vall de Núria) Kataluniako Gironako probintzian kokatzen den Queralbs udalerrian dagoen Pirinioetako haran edo ibar bat da. Itsas mailatik 1.964 metrotara dago, aldiz bere gailur garaienak 3.000 metroko garaierara ailegatzen dira, bertan iturburu eta erreka ugari jaiotzen direlarik.\nBertaratzeko garraiobide ohiko eta erabiliena Queralbs udalerritik ateratzen den Núriako kremailera-trena da.\nHaran honetan aintzira artifizial bat dago, bere aldamenean Núriako Ama Birjinaren santutegia kokatzen delarik. Gaur egun ikus daitekeen eraikina 1911ean eraiki zen. Hemen 1931. urtean Kataluniako Autonomia Estatutua edo Núriako Estatutua idatzi zen.\nNúriako Ama Birjinaren santutegia eta aintziraren aireko ikuspegia.\nNúriako Ama Birjinaren beiratea.\nNúria haranaren webgunea (Katalanez) (Gaztelaniaz) (Frantsesez) (Ingelesez)\nNúriako Adiskideen Elkartea (Katalanez) (Gaztelaniaz) (Frantsesez)


LABeko Heldu eta Pentsionisten arloak botiken berrordainketa bertan behera uztea exigitzen dute | LAB SINDIKATUA\nAcción Social Politika publikoak LABeko Heldu eta Pentsionisten arloak botiken berrordainketa bertan behera uztea exigitzen dute\nLABeko Heldu eta Pentsionisten arloak botiken berrordainketa bertan behera uztea exigitzen dute\nLAB sindikatuko Heldu eta Pentsionisten arloak botiken berrordainketaren dirua itzuliko denaren Eusko Jaurlaritzaren iragarpena adar jotze bat dela salatu du. Jaurlaritzak hasieran konpentsazioa 500.000 lagunek jasoko zutela esan zuen eta azkenean 90.000 pentsionistek besterik ez dute jasoko, %18ak bakarrik.\nLABeko Heldu eta Pentsionisten arloaren balorazioa\nPENTSIONISTOK ESKATZEN DUGU BERTAN BEHERA UZTEA BOTIKEN BERRORDAINKETA, KONPENTSAZIOA IRUZURRA DA ADINEKOAK ETA PENTSIONISTENTZAT\n«Eusko Jaurlaritzak iragarri berri du laster 90.000 pentsionistei botiken berrordainketaren dirua itzuliko diela. LAB sindikatuaren helduak eta pentsionistek ondokoa adierazi nahi dugu:\n1/ Eusko Jaurlaritzaren iragarpena adar jotze hutsa da. Hasiera batean, Eusko Jaurlaritzak esan zuen 500.000 lagunek hartuko zutela konpentsazioa haien egoera ekonomikoa dela eta. Orain jakin izan dugu, 90.000 pentsionista onuradun izanen direla, hau da, %18 baino ez.\n2/ Konpentsazioa propaganda hutsa da: azken finean, murrizketa neurri baino ez da eta botiken gastu publikoa pentsiodunen poltsikoetara pasatzea da. Konpentsazioa eskatzeko makina bat traba burokratiko pasatu behar da helburu argi batekin ahalik eta jende gutxien eska dezan.\nLABeko pentsionistak eta adinekoen ustez, euskal osasun sistemak unibertsala izateari utzi dio berrordainketa eta konpentsazioa direla medio. Denok ez gara berdinak osasun atentzioa jasotzeko orduan. Beraz, berrodainketa bertan behera uztea eskatzen dugu irmotasunez, pertsonak kontuan hartzen ez dituelako, eta diru gutxien izan eta osasun atentzio gehien behar dutenak bazterrean uzten dituelako.»\nGarbiñe Aranburu: «Politika berdinekin jarraituz gero, prekarizazioa eta pobretzea izugarri hedatuko da»\nDonostian, Bilbon eta Gasteizen mobilizatuko gara abenduaren 13an, aurrekontu sozial, parte hartzaile eta burujabeak eskatzeko\nAbenduaren 13an EAEko hiriburuetako kaleak hartzeko deia luzatu dugu, bizitza erdigunean jarriko duten aurrekontuen defentsan\nAurrekontu sozial, burujabe, parte-hartzaile, feminista eta ekologistak aldarrikatu ditugu Donostian eta Gasteizen


Elorrion 12 bat lagunek parte hartu dute adinekoentzako jardueretan - Elorrio - Anboto.org\nElorrion 12 bat lagunek parte hartu dute adinekoentzako jardueretan\nMaialen Zuazubiskar 2021-07-14 11:03\nElorrioko Udalak adinekoentzako aisialdi osasungarriko eta aire zabaleko programa modu positiboan baloratu du.\nSendetarismoa prebenitu, zahartze aktiboa bultzatu eta jarduera fisikoa egin asmoz, aisialdi osasungarriko eta aire zabaleko programa martxan jarri zuen Elorrioko Udalak apirilean. Udalak ohar bidez jakitera eman duenez, programan gutxi gorabehera 12 bat lagunek parte hartu dute, sasoi bakoitzeko. Eta "balorazio positiboa" egiten dute.\n"Herritarren erantzuna bikaina izan da. Programan parte hartu duten pertsona askok adierazi digute pozik daudela eta udazkenera begira egingo diren jardueretan parte hartzen jarraitzeko asmoa dutela. Esperientzia aberasgarria izan da eta horrelako programak bultzatzen eta etorkizuneko jarduerak planifikatzen lagundu digu", adierazi du Dani Palacios kirol eta jarduera fisikoko zinegotziak.\nElorrioko Udaletik jakitera eman dutenez, aisialdi osasungarriko parte hartzaile gehienak 65-75 urte bitartekoak izan dira. Horrez gain, emakumeen presentzia nabarmendu beharra dagoela azaldu dute, parte-hartzaileen %85 emakumeak izan direlako.


Hauteskundeak Nafarroa | Bigarren itzulia izatea errefusatu du Araizek\nNafarroan bigarren hauteskunde-itzulia izatea errefusatu du Araizek\nNafarroako presidentetzarako EH Bilduko hautagaiak adierazi duenez, "ez da bigarren itzulia edo hauteskunde-hitzordua izango, une hauetan Nafarroa larrialdi sozialean baitago".\nAdolfo Araiz: 'UPNri 85 egun geratzen zaizkio Nafarroako Gobernuan'\nNafarroak ez du bigarren txanda onartuko, Adolfo Araizen arabera\nAdolfo Araiz Nafarroako presidentetzarako EH Bilduko hautagaiak iragarri duenez, Nafarroan ez dira hauteskunde-hitzordu bi izango. Gainera, "une hauetan Nafarroa larrialdi sozialean" dagoela nabarmendu du. Koalizioaren zinegotziekin, alkateekin eta parlamentariekin izan da Araiz, larunbat honetan izandako ekitaldi batean.\nAraizek azpimarratu duenez, "EH Bilduren esku egonez gero, ez da bigarren hauteskunde-itzulia izango, une hauetan Nafarroa larrialdi sozialean baitago".\nAraizen irudiko, "UPNren, PSNren eta PPNren erregimena suntsitzen ari da, haiek ikusi nahi ez badute ere". "Gehiengo batek aldaketa eskatzen du Nafarroan", esan du, "betiko erregimena urduri dago, eta horren adierazle garbiena da horren hondapena".\n"Azken egunotan Esparzari eta Chiviteri entzun diegu, eta betiko errezetari eutsi diote: bazterkeria eta Nafarroako aniztasunari errespetu falta", salatu du.\nBestalde, "40 urtez batu dien bunker horri eutsi nahi diote, eta guztia berdin jarraitzeko asmoz, euren akordioei eutsi nahi diete".\nAraizek adierazi duenez, "hauteskunde-kanpaina gogorra nahi dute, gizartea urduri jarri nahi dute, beldurraren diskurtsoa zabaldu nahi dute, baina ez dute lortuko". "Erregimenak asko gañ dezake, baina Nafarroak dena irabaz dezake", gaineratu du.


2019ko azaroaren 17a, igandea | Ordua Euskal Herrian 09:03:46\nGiza Erantzukizun Korporatiboa eta ekologisten eskariak\nEkologistak Martxaneko Iñaki Barcenak, Nerea Gonzalezek eta Rosa Lagok kontatu digutenez, duela hamabiren bat urte Kofi Annanek, artean NBEko idazkari nagusia zela, Global Compact estrategia jarri zuen abian, garapen jasangarrirako gobernuek ematen ez zuten dirua enpresa transnazionalek eman zezaten. Neurria borondatezkoa zen, eta esan gabe doa, porrot egin zuen.\nRio+20ko agendan dagoen gaietako bat Giza Erantzukizun Korporatiboari buruzko hitzarmena da. “Euren irudi kaxkarra berdetzeko eta kritikak desaktibatzeko bide bat da”, ekologisten ustez. “Interes publikoa egon beharko litzateke ororen gainetik, eta hala, enpresek derrigorrezko arauen arabera jokatu beharko lukete, gobernuek herriaren kontrolpean ezarritako arauen arabera”. Ez dirudi horrelakorik aterako denik Riotik.\nEkologistak Martxanek dituen beste proposamenak ere nekez ikusiko ditugu gauzatzen. Aipatzekoak, horien artean, Ingurumenaren Mundu Agintearen eta nazioarteko Ingurumen Epaitegiaren sorrera. Lehenbizikoak eskumena edukiko luke isunak jartzeko, eta bigarrenak gobernu zein enpresak epaitzeko.\nBeste proposamen batzuek ekonomiarekin zerikusia dute, interesik gabeko moneta-sistema sortzea adibidez. Horretaz gehiago jakin nahi duenak 2011ko ekainean aldizkari honetan Pedro Prietori egindako elkarrizketa irakurtzea dauka (Argia, 2.279 zenbakia).\nUretako bizia ere merkatugai: ekonomia urdina\nETCren Nork kontrolatuko du ekonomia berdea? txostenak atal bat eskaintzen dio itsaso, laku eta ibaietako biomasaren erabilerari. “Kostaldea duten estatuak ari dira, dagoeneko, ekonomia berdearen uretako baliokidea sustatzen: ekonomia urdina”. Ur-biomasa landare zein animaliek osatzen dute, baina gaur egun industriak batez ere algak erabiltzen ditu. 2008an hamasei milioi tona ekoitzi zituzten; kopuru horren zatirik handiena elikagai modura saldu zen, baina hidrokoloide izena daukaten substantziak ekoizteko ere erabili zen. Mikroalgena, berriz, oso merkatu txikia da oraindik, elikagaien osagaiak sortzeko bideratua batik bat.\nAlgak oso erakargarriak izan daitezke biomasa industrialerako lehengai gisa, hainbat ezaugarri berezi dituzte eta. Esaterako, oso azkar hazten dira; barietate batzuk 60 zentimetro handitu daitezke egun bakarrean. Bestetik, kopuru handitan ekoitzi daitezke leku txikietan. Alga mota batzuek metro koadroko eta urteko 16 eta 65 kilogramo bitarteko biomasa sor dezakete. Lehorreko labore emankorrenek 6-18 kilogramo bitartean eman dezakete denbora eta espazio berean.\nAspaldikoa da algak bioerregai bihurtzeko asmoa, oraingoz merkatuan arrakasta eskasa izan badu ere. Nolanahi, berriki sortutako zenbait enpresak erronkari helduko diote, ETCren arabera.\nGeoingeniaritza, oraingoz geldiarazitako ideia arriskutsua\nNagoyan (Japonia) 2010ean sinatutako Aniztasun Biologikoaren Hitzarmenak moratoria ezarri zion arren, geoingeniaritzaren ideiak ez du indarrik galdu. Britainia Handiko Royal Societyk honela definitzen du: “Gizakiak eragindako klima aldaketa antropogenikoari aurre egiteko planetaren ingurumena eskala handietan manipulatzea”. Bi bide leudeke horretarako: atmosferatik C02 erauztea, edo are ikaragarriago dirudiena, eguzkiaren erradiazioa kontrolatzea. Adibide bat: azken unean bertan behera utzi zuten esperimentuan, ikerlari britainiarrek ura bota nahi zuten atmosferara, kilometro bateko altueran, tantek eguzki-izpiak islatu eta lurrera iristea eragozteko.\nAEBetan, zenbait zientzialari eta militarrek gobernuari gomendatu diote moratoriari kasu egin ez eta geoingeniaritzaren alorrean ikerketa sustatzeko, “beraiek egiten ez badute beste norbaitek egingo duelako”. Txinak, bere aldetik, %10 gehitu nahi du euri kopurua, uzta hobeak izate aldera. Eta horretan ari da.\nKanal hauetan artxibatua: Transgenikoak | Ekonomia | Pobrezia


Kontzertuen inguruko gutuna idatzi du guraso talde batek - Azkoitia - Maxixatzen.eus\nKontzertuen inguruko gutuna idatzi du guraso talde batek\nMaxixatzen.eus 2017-11-15 10:45\nAzkoitiar guraso talde batek gutuna helarazi dio Maxixatzeni, Udalak tabernariei kontzertuak antolatzerakoan ezarri dien fidantza «jokabide desegokia» dela iritzita. Azaldu dutenez, «kulturan murgildutako Azkoiti bizi bat» nahi dute, «bereziki euskal kulturaz blai dagoen herri bat». Eta gaineratu dute «guztion ardura» dela, bestalde, kalean eta edonon «jokabide egokia izatea, eta ez tabernariena edo giza talde jakin batena soilik».\nHau da guraso taldeak Maxixatzeni bidalitako idatzia:\n«Azkenaldi honetan hainbat tirabira izan dira herrian kontzertuak direla eta. Horien aurrean erantzuteko, Udalak erabaki zuen tabernariek antolatutako kontzertu egunetan herrian gerta zitezkeen kalteak ordaintzeko, aldez aurretik haiek fidantza bat ordaindu beharko zutela.\nJoan den irailean lotu zuten tabernariek azaroaren 18an herriko plazan Su ta Gar taldeak emango duen kontzertua, eta, jakin berri dugunez, Udalak 4.000 euroko fidantza eskatu die tabernari antolatzaileei, kontzerturako astebete eskas falta denean. Gure iritziz, ez da jokabide egokia, hainbat arrazoigatik.\nAlde batetik, guraso bezala gure seme-alabek aisialdi, jolas eta parrandako orduak herrian bertan ematea aita-ama guztiontzako mesede da. Herri bizia izatea giro apaleko herria izatea baino hobe delakoan gaude, betiere giroa egokia den bitartean.\nBeste alde batetik, inora mugitu beharrik gabe kultura kontsumitu ahal izatea onuragarria dela deritzogu. Gure ustetan, bultzatu beharrekoa da hori, oztopoak eta eragozpenak jarri beharrean. Horren harira, ez zaigu egokia iruditzen herrirako eskaintza bat egin duenari aldez aurretik kalte-ordainak eskatzea; areago hain denbora-epe laburrean bada.\nAzkenik, ez dugu uste egokia denik kalean gertatzen den guztiaren ardura tabernariei leporatzea. Kontzertuak antolatzeak istiluak eta kalteak dakartza ezinbestean? Gure iritziz ez.\nGuk kulturan murgildutako Azkoitia bizi bat nahi genuke, bereziki euskal kulturaz blai dagoen herri bat. Guztion ardura da, bestalde, kalean eta edonon jokabide egokia izatea, eta ez tabernariena edo giza talde jakin batena soilik. Heziketaren ardatza etxean dagoela iruditzen zaigu, beste inoren eta ezeren aurretik».\nXabier Etxeberria eta Azkoitiko guraso talde bat\nUdala hainbat talderekin bildu da alkohol eta droga kontsumoaren prebentzioaz hitz egiteko


Saint-Jean-de-Bournay - Wikipedia, entziklopedia askea.\nCanton of Saint-Jean-de-Bournay (en)\n45° 30′ 08″ N, 5° 08′ 16″ E / 45.5022°N,5.1378°E / 45.5022; 5.1378Koordenatuak: 45° 30′ 08″ N, 5° 08′ 16″ E / 45.5022°N,5.1378°E / 45.5022; 5.1378\nVilleneuve-de-Marc, Artas, Charantonnay, Châtonnay, Lieudieu, Meyrieu-les-Étangs eta Royas\n4.594 (2017ko urtarrilaren 1a)\n2.450 (%53.3) 2.144 (%46.7)\nSaint-Jean-de-Bournay Frantziako udalerri bat da, Isère departamenduan dagoena, Auvernia-Rodano-Alpeak eskualdean. 2013an 4.234 biztanle zituen.\n2007an Saint-Jean-de-Bournay udalerrian erroldatutako biztanleak 4.234 ziren. Familiak 1.759 ziren, horien artean 551 pertsona bakarrekoak ziren (214 bakarrik bizi ziren gizonak eta 337 bakarrik bizi ziren emakumeak), 543 seme-alabarik gabeko familiak ziren, 511 seme-alabak dituzten bikoteak ziren eta 154 seme-alabak dituzten guraso-bakarreko familiak ziren.\n2007an 1.927 etxebizitza zeuden, 1.772 familiaren etxebizitza nagusia ziren, 44 bigarren erresidentzia ziren eta 111 hutsik zeuden. 1.308 etxeak ziren eta 615 apartamentuak ziren. 1.772 etxebizitza nagusietatik 1.096 bere jabearen bizilekua ziren, 633 alokairuan okupaturik zeuden eta 44 doan lagata zeuden; 17 etxek gela bat zuten, 150 etxek bi zituzten, 362 etxek hiru zituzten, 569 etxek lau zituzten eta 674 etxek bost zituzten. 1.199 etxek euren parking plaza propioa zuten azpian. 799 etxetan ibilgailu bat zegoen eta 740 etxetan bat baino gehiago zituzten.\nSaint-Jean-de-Bournay udalerriko biztanleria-piramidea 2009an .\n2007an lan egiteko adina zuten pertsonak 2.533 ziren, horien artean 1.897 aktiboak ziren eta 636 inaktiboak ziren. 1.897 pertsona aktiboetatik 1.786 lanean zeuden (938 gizon eta 848 emakume) eta 112 langabezian zeuden (43 gizon eta 69 emakume). 636 pertsona inaktiboetatik 279 erretiraturik zeuden, 180 ikasten zeuden eta 177 "bestelako inaktibo" gisa sailkaturik zeuden.\n2009an Saint-Jean-de-Bournay udalerrian 1.812 unitate fiskal zeuden, 4.201 pertsonek osaturik. Pertsona bakoitzeko diru-sarrera fiskalaren mediana urteko 18.422 euro zen.\n2007an zeuden 284 komertzioetatik, 3 erauzte enpresak ziren, 9 janari enpresak ziren, 12 bestelako produktu industrialen fabrikazioko enpresak ziren, 49 eraikuntza enpresak ziren, 75 ibilgailuen saltze eta konpontze enpresak ziren, 9 garraio enpresak ziren, 17 ostalaritza eta jatetxe enpresak ziren, 2 informazio eta komunikazio enpresak ziren, 10 finantziazio enpresak ziren, 7 higiezinen enpresak ziren, 30 zerbitzu enpresak ziren, 37 administrazio publikoko enpresak ziren eta 24 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 79 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 4 banku bulegoak, 1 funeraria, 9 ibilgailuen konpontzeko eta nekazaritza tresnetako lantokiak, 1 ibilgailuen ikuskaritza teknikoko lekua, 2 autoeskolak, 4 igeltseroak, 12 margolariak, 2 zurginak, 6 iturginak, 5 argiketariak, 2 eraikuntza enpresak, 9 ile apaindegiak, 3 albaitariak, 8 jatetxeak, 4 higiezinen agentziak, 1 tintoreria eta 3 apaindegiak.\n2009an zeuden 39 establezimendu komertzialetatik, 3 supermerkatuak, 1 brikolaje denda handia zen, 4 okindegiak, 5 harategiak, 3 liburu dendak, 8 arropa dendak, 3 etxerako tresna dendak, 2 zapata-dendak, 1 elektrotresna denda zen, 1 altzari denda zen, 2 kirol-dendak, 1 drogeria zen, 1 bitxi-denda zen eta 4 lore-dendak ziren.\n2000. urtean Saint-Jean-de-Bournay udalerrian 69 nekazaritza-ustiategi zeuden, 1.764 hektarea erabiltzen.\n2009an haur-eskola 1 eta 2 lehen-hezkuntzako eskola zegoen. Saint-Jean-de-Bournay udalerrian Bigarren Hezkuntzako ikastetxe bat zegoen 643 ikaslekin.\nBNF: 15258209t (data)


"Helburuei eustea da emaitzak lortzeko bidea" - Soraluze - Plaentxia.eus\n"Helburuei eustea da emaitzak lortzeko bidea"\nUbane Madera Zangitu 2020-02-14 09:58\nItxaropena Elkartea kanpotik.\nSoraluzeko Pentsiodunen Mugimenduak eskerrak helarazi ditu urtarrilaren 30eko greba orokorrari soraluzetarrek emandako erantzunarengatik. Horrekin batera, baina, ezustekoa partekatu du Itxaropena Erretiratuen Elkarteak greba hura ez zuelako babestu.\nPrentsa ohar bitartez, Soraluzeko Pentsiodunen Mugimenduak U30eko greba orokorrari buruzko balorazioa helarazi du. Laburbilduz, soraluzetarrei eskerrak helarazi dizkiete, greba egunean eman zuten erantzunarengatik.\nBaina horrekin batera, Itxaropena Erretiratuen Elkarteak egun horretan egoitza zabaldu izanagatik harridura partekatu du, "horrenbeste pentsiodun ibiltzen den lekua".\n"Bi urte bete berri dira Pentsiodunen Mugimendua pentsio duinak aldarrikatzeko kalera eta plazetara irteten hasi zela.\nJakinekoa denez, mugimendu hori transbertsala da, eta botere publikoei ikustarazi nahi die beharrezkoa dela pentsioen gaia lantzea, gizonendako zein emakumeendako pentsio duinak eskatuz.\nHori gauzatzeko eskaera Eusko Jaurlaritzari zein Espainiako Gobernuari helarazi, eta urtarrilaren 30eko greba babestu genuen, sindikatuekin, langileekin eta gazteekin, ikasleekin eta bestelako sektoreekin batera.\nBaina hara gure ezustekoa jakin genuenean Itxaropena Erretiratuen Elkarteak ez zuela greba babestu behar, horrenbeste pentsiodun ibiltzen den lekua izan arren eta greba pentsioen aldekoa izan arren.\nArgi dugu gure helburuei eustea dela emaitzak lortzeko bidea; eta horrek pentsarazten digu elkarrekin jarduteko egoera berriak sortuko direla, aldarrikatzen ditugun bidezko pentsioak lortzeko bidean.\nSoraluzeko herritarrei eskerrak helarazi nahi dizkiegu grebari emandako erantzunarengatik, eta deitutako mobilizazioetan izandako parte-hartze handiarengatik. Indar handiagoarekin -posible bada- egingo dugu aurrera, astelehenero plazan gure eskubideen eta gure pentsioen alde borrokan, zuenak ere badiren pentsioen alde".


Mugikorrean ere Badok? • ZUZEU\n“Badoken gaude jada!!”, txiokatu zuen banda gazte batek duela egun batzuk. Talde berrien epostak jasotzen ditu webguneko lantaldeak, datu basean sartzeko eskaerak, eta baita kurrikulumak ere, lanpostu eske. Pello Urzelai kazetariaren arabera “oso seinale ona da hori”. Bere txikian handi hasi da Badok.info, eta hazteko bokazioz hasi ere. Abendu honetan aurkeztuko dute atariaren mugikorrerako aplikazioa (iragarri zuten Bartzelonan). Euskal musikaren ataria poltsikoan eramateko aukera ematen duen tresna. Ez al zituen ba euskal musikak erreferentziazko plazak behar? Hona hemen bat, ederra eta duina.\nBerri Txarrak modan dauden honetan, berri ederrak datozkigu euskal musikarentzat. Badok.info hastapenetatik ari baita bere xedea betetzen. Euskal taldeek bertan egon nahi dute eta bertan aurkezten dituzte lehen single eta bideoak. Zerbait ondo egin dutenaren seinale. Euskal musikak zerbait (gehiago) behar zuenaren seinale. Irratietan euskal eszenak ahuspoa galdu duen garaiotan, spotify eta groovesharken garaiotan, plaza berri baten beharra ase du Badokek.\nEuskarazko musika dena dago Badoken. Hori da bere erreferentzialtasunaren gakoetako bat. Euskaraz musika egiten baduzu, badoken egon behar du zure lanak. Hori da mezua. Eta hala ari da gertatzen, musikarien nahiagatik eta bertako lantaldearen lanari esker. Talde bakoitzak bere fitxa du informazio andanarekin eta abesti, disko, zein, bideoekin. Sarean aurretik dauden hamaika plataformetatik jasotzen du informazioa Badok.info atariak. Eta sarreran azaldu bezala, aurkeztear den App-arekin poltsikoan eraman ahal izango dugu guztia, nahi duzunean entzuteko.\nSpotify eta Deezer bezalako plataformetatik\nbiltzen ditu abestiak Badok.info-k\nEduki sortzaile ere bada Badok. Hedabide bokazioarekin jaio da baita, elkarrizketa zein albisteak publikatzeko eta, bide batez, euskal kulturako edo panoramako jende ezagunaren playlist kuttunak publikatzeko. Azkena Onintza Enbeitarena, zer entzuten duen jakin nahi? Arakatu eta deskubritzeko sortu dute tresna, lehen ezagutzen zailagoak ziren euskal musikaren hegi eta bazterrak aurki ditzazun.\nUrte askotarako Badok!\nNola saltzen dugu euskara?


Nola gelditu nire txakurrari zaunka egitea | Txakurren Mundua\nTxakurren zaunkak oso gogaikarriak izan daitezke batzuetan, eta bizilagunak baditugu ere arazoak izaten amaitu dezakegu. Baina animaliarekin haserretu eta behar ez dugun moduan tratatu baino lehen, Oso garrantzitsua da gelditu eta zergatik zaunka egiten duen pentsatzea. Horrela bakarrik saihestu ditzakegu gehiegi gustatuko ez zaizkigun egoerak.\nBeraz, jakin nahi baduzu nola gelditu nire txakurrak zaunka egiteaOraingoan txakurren hizkuntza zehatzari buruzko oso gai interesgarri honi buruz hitz egingo dugu.\nHasi aurretik, oso garrantzitsua iruditzen zaidan zerbait kontatu nahi nizueke: ezin duzu bere bizitzan inoiz zaun egiten duen txakurrik izan. Zaunka mezua transmititzeko ahozko modua da, beste animaliei edo geure buruari. Egia da badirela oso gutxi zaunka egiten duten txakurrak eta beste batzuk berritsuagoak direla, baina denek bai, denek zaunka egiten dute. Hala ere, Nola saihestu txakur batek zaun gehiegi egitea?\nErantzuna erraza da baina aldi berean korapilatsua da: hura entzuten. Badakit, honekin badirudi ez dudala ezer esan, baina jakin beharko zenuke zaunka bakoitzarekin ez duela zerbait esaten. Adibidez, etxetik irten eta atea itxi bezain pronto zaunka egiten baduzu, berarengana itzultzeko esaten dizu; Lagun bat ikusi berri baduzu eta zorionez zoratuta zaunka egiten badio zorionarekin isatsa zoriontsu astinduz, berarekin jolastu nahi duela esaten ari da. Azkenean, egoera bakoitza aztertu behar duzu zergatik zaunka egiten duen eta zer mezu transmititzen duen jakiteko.\nTxakurraren zaunkak murrizteko trikimailuak edo moduak hainbat dira ariketa fisikoa eta mentala, berarekin denbora emanez eta beste txakurrekin, jendearekin, katuekin ... elkarreragiten utziz. Paseatzera goaz edo, hobe, lagunarekin korrika egitera joaten bagara, berarekin igarotzen ditugun orduak aprobetxatzen baditugu eta txakurkume batetik beste animalia eta jendeak dauden lekuetara ere eramaten baditugu , txakurra askoz lasaiagoa eta batez ere pozik egongo da.\nArtikuluaren bide osoa: Txakurren mundua » Txakur orokorrak » prestakuntza » Nola gelditu zure txakurra zaunka egitea


Delitua: Definizioa eta adibideak - abokatua - Alemaniako abokatu konektatuta. Handiena lege-ataria.\nHemen arteko aldea da delitu eta Falta bat\nBaldintzak"delitua"eta"arau-Hauste"elkarri, nahiz eta nahastu dute, eguneroko hizkuntzaren erabilera, sarritan elkarren artean, edo sinonimo gisa, eta, beraz, sinonimo, lotuta daudeZentzu honetan, galdera da, zer da aurre terminologia garai hartan. Honako gida, dugu azaldu nahi dizuet, zer da arteko aldea Falta bat eta delitu bat, zer lege-araudi dira hemen eta onargarri bat Krimen krimen gisa.\nBigarrenak, berriz, arau-hausteak, esaldi azpitik dago goian azaldutako muga, esan nahi, hala ere.\nGutxieneko maila bat eskaintzen du zigorra kartzela-zigorra pean, urte bat edo diru-zigorra. Hala ere, Falta bat izan daiteke zigortu are handiagoa, beraz, isuna edo pribatiboa esaldi baten azpian urtean. Legearen arabera, terminoak"delituak eta Misdemeanours dira ainguratuta"atalean hamabi kode penala (laburbilduz: SCC). Paragrafoan hiru estandarra da gehiago ezarritako duten edozein xedapen estatutu areagotu Zigorra edo arintzeko egoera izango du eraginik egongo. Kapital delitua esan nahi du hizkera bat bereziki larria delitua, zein zen heriotza zigortzen. Historiko bat da terminoa Hitza eratortzen latinezko terminoa"Kapitalis", zer esan nahi bezainbeste"burua eta nagusia". Gaur egungo lege-zientzia, kontzeptua hiriburua delitua, ordea, jada ez zen erabili. Zatiketa baldintzetan edozein eragin galdera erantzukizun penala bat Tatversuchs. Atalean ezarritakoaren arabera, hogeita hiru, paragrafo bat zigor kodea saiakera arau-hauste bat da, bakarrik zigortzen bada, legeak esplizituki. Saiatu bat delitua da beti zigortzen Gainera, desberdintzea da garrantzia, arau-hauste mehatxu da, legearen arabera, ezarritako §, zigor kodea.\nBereizketa soilik Gutxieneko izango da ezarritako zigorra\nEsaten da esplizituki hori bakarrik mehatxu krimen bat azpian kasuan gertaera harrapatzeko. Gainera, kontzeptua delitua da, halaber, konexioa Amtsfähigkeit, parte hartzeko eta botoa emateko eskubidea Pertsona baten garrantzia.\nAtalean ezarritakoaren arabera berrogeita bost, paragrafo bat kode penal pertsona galtzen gaitasuna eduki bulego publiko eta lortzeko publiko hauteskunde-eskubideak, nor zen kondenatu krimen bat dela eta, kartzela bat, gutxienez, urtean.\nAukera ere, Pertsona baten aurkako modu batean zigor bermatzen prozesua jarraitzeko ez da aurreikusitako zigor prozedura legea, bada, krimen bat da zama bat izan. Hau da, aurkitu § paragrafo bat, kode penala prozedura. CC normalizatu hainbat delituak, honako zerrenda hartu ahal izango dira, hau da, azkenik.\nFAQ-maileguak-maileguaren amortizazio - Bank of Scotland\nCompte de Comparaison pour (de Jour et gratuit)


“Saltykov-Schedrin liburutegi publikoa” Leningradoren setioan\nLeningradoren setioak 1941eko irailaren 8tik, 1944ko urtarrilera arte iraun zuen.\nFilme asko egin dira gertakari horretan oinarriturik, eta haien heroitasuna azpimarratuz. Egun, aldiz, gero eta gehiago azpimarratu nahi da emakumeek egina gerratan. Soldaduak frontera joaten ziren, eta emakumeak hirien ekonomia, industria eta eguneroko bizimoduaren sostengu ziren.\nLeningrado setiatua egon zen bitartean emakumeen hiri bihurtu zen: haiek egiten zituzten eguneroko lanak, eta baita hiriaren defentsa hegazkinen erasoetatik ere.\nNiretzat erabateko ezustekoa izan da Cynthia Simmons eta Nina Pelrina autoreek jasotzen dituzten lekukotasunak, “ Leningradoren setioaren emakumeen zenbait testigantza” liburuan. Testigantza horien artean Saltykov-Schedrin liburutegiak egindako lana eta bertako liburuzain batzuen testigantza jasotzen da.\nHorregatik, nire blogaren ildoari jarraituz, Saltykov-Schedrin liburutegiko liburuzainek egindako lana azpimarratu nahi dut. Batzuetan errealitateak fikzioa gainditzen du.\nLiburuzainek lanean jarraitu zuten: memoria gordetzen, fondoak eskuratzen, kartelak, katalogoak eta zerrendak egiten… Ezinbestekoa izan zenean fondoen lekualdatzea antolatu zuten, eta, jakina, informazio iturri lana ere egin zuten; halaber, kontsolagarri izan ziren irakurkeentzat liburutegia irekia mantendu baitzuten bonba erasopean ere, gosez, hotzez,, desesperazioz, heriotzaz eta heroitasunez beteriko hiri batean.\nLiburutegiaren egunerokoaren testigantza Lilia Solomovna Frankfurt emandakoa da. Bera zuzendaritzaren laguntzaile aditua zen.Gerra garaiko argitalpenen bilduma egin zuten, eta 60.000 inguru argitalpen bitxi, eta 100.000 arte grabatu babestu zituzten.\nEskuratze arloan ere eragin zuen gerrak. Leningradon, gerra garaian, argitaratzen zen guztia zerrendatu zuten. Gezurra badirudi ere, bigarren eskuko liburu eta argitalpen bitxien salmentak gora egin zuen.\nLiburu saltzaileak ezinean aritu ziren, eta liburutegiak jasotzen zituen funts bibliografiko guztiak. Liburuzainen lan itzela ikusarazteko zenbait datu: liburutegiak 58.892 liburu eskuratu zituen, 112.640 akuaforte, eta 48.411 rublo inbertitu zituen eskuizkributan.\nHorretaz gain, artilleriaren erasoak eta suteak zirela eta partikularren askoren liburu bildumak arriskuan geratu ziren: ura, sua… Liburutegiaren langileak haiek salbatu eta gorde zituzten. Lan hori burutzeko indar handia behar zen: leihoetatik ateratzen zituzten, hondakinetatik atera, soinean, besoetan, eramateko liburutegira. Denbora luzea pasa omen zen, kotxe bat izan zuten arte.\nNola arduratu ziren irakurleez lehergailuen erasopean?\nLehenengo gerra egunetan, erabiltzaileentzat ohiko ziren zortzi aretoen ordez, bakarra antolatu zuten. Gela horrek kokagune anitz izan zituen: sarreran hasieran, gero eskuratze gelan. Milaka liburu eta katalogo eraman zituzten areto horretara.\nAlarma antiaereoak jotzen zuenean, irakurleak babeslekura eramaten zituzten liburuakirakurtzen jarraitzeko. Aretoa labeska batez berotzen zuten.\nLilia Solomovnak dioenez, argindarrik gabe geratu ziren 1942ko urtarrilaren 26an, eta ordutik aurrera ez zuten berogailurik izan. Horregatik, bizitzak aurrera egiten zuen eremu bakarrera joan behar izan zuten guztiek: zuzendariaren bulegora, beheko sua eta keroseno faroltxoa baitzeuden. 1941eko eta 1942ko neguetan, irakurleenganako arreta faroltxoekin egiten zen, eta kerosenoa amaitu zenean, apaletan liburuak aurkitzeko egur zati bati sua emanda egiten zuten.\nHalere, liburutegiak ez zuen huts egin egun bakar batean ere. Irakurle mota aldatu zen. Ikasle eta ikertzaileen ordez , gudaloste gorriaren komandanteak, medikuak, estrategak, hizlariak eta funtzionariak joaten ziren. Askoz azkarrago erantzuten ziren eskaerak, ahal zen guztia egin zen liburua izan zedin arerioaren aurkako arma.\nZenbait datu berriro: 41.000 erabiltzaile jaso zituzten eta milioi eta erdi liburu baino gehiago mailegatu zituzten.\nLiburuzainek egokitu zuten eraikina aireko erasoez babesteko. Horretarako talde berezia bat antolatu zuten. Talde horretako 102 kideek barrakoietara joan ziren bizitzera txandaka liburutegia babesteko eta zaintzeko, inolako ordainik gabe. Batzuk, noski, hil ziren.\nSetioan jarraitu zuten bibliografiak egiten eta artikuluak jasotzen. “ Leningrado aberrigerrapena” izeneko katalogoan, eta baita Voltaire liburutegikoa ere.Ez dakit jakingo duzuen Voltaireren liburutegia, ia 6.902 dokumentu, Caterina II.aren eskuetara joan zela, hortik Inperioaren liburutegira eta, azkenik, Saltykov-Schedrin liburutegira.\nCynthia Simmonsek eta Nina Perlinak garrantzizko zedarria den liburu hau idatzi dute. Emakumezkoen ahozko testigantza ugari jaso dituzte: emakume artistenak, medikuenak, etxekoandreenak, langileenak, intelektualenak…\nEgunerokoak modan daude, baita emakumeen istorioak eta historia ezagutzeko ikuspuntuak ere.\nLiburu honek gogorarazten digu liburutegien eta artxibategien garrantzia gerra garaian. Egiazko memoria dira, eta lagungarriak zaizkigu “Egia” ezagutzeko unean dokumentuak deskatalogatu direnean.\nPost data. Saltykov-Schedrin liburutegia gaur egun Errusiako Liburutegi Nazionala da, Europako garrantzitsuenetarikoa. Mijail Saltykov-Schedrin, Tolstoiren garaiko idazlea izan zen, San Petesburgon jaioa eta ” Golovliov familia” eleberriaren egilea.\n3 / 8«12345...»Azkena »


HASIERA -- -- Sin categoría\nATAUNGO HAMALAUGARREN ARGAZKI RALLYA\nNoiz sortua: Osteguna, 27 Iraila 2018 09:39\nUrriaren 7an izango da aurtengo hamalaugarren Argazki Rallya. Izen ematea udaletxean izango da 9:00etatik 10:00etara.\nNoiz sortua: Larunbata, 22 Iraila 2018 09:08\nNoiz sortua: Azteazkena, 12 Iraila 2018 08:08\nEuskaraldiarekin martxan hasteko irailak 19, asteazkena, 19:00etan egingo dugu lehen bilera Ataungo udaletxean.\neuskaraldia.pdf 238 kB\nPENTSIOAK ETA OSAGARRIAK\nNoiz sortua: Asteartea, 27 Martxoa 2018 10:27\nATAUNIKER kultur elkarteak antolatuta, sistema publikoa bultzatuz, gai honen inguruan ih arduten bi erakunderen berri eman nahi da, besteak beste. Horretarako, ELKARKIDETZA eta GEROA sistemak aztertuko dira apirilaren 12an iluntzeko 7:00etan Ataungo udaletxean\nNAVARRORUM ERAKUSKETA ATAUNEN\nNoiz sortua: Astelehena, 05 Martxoa 2018 18:41\nMartxoaren 5etik 17ra bitartean (8an izan ezik) Ataungo udaletxeko ganbaran NAVARRORUM erakusketa izango da. Orain arte Iruñean izan da eta, Lizarran egon ondoren, Ataunen txanda iritsi da (lehendabizikoz Gipuzkoan), hurrena Errokarira joateko.\nErakusketa ATAUNIKER elkarteak antolatu du Nafarroako Gobernuaren laguntzaz eta babesle dira ORKLI eta Ataungo udala.\n- goizez 10:30/13:00.\n- arratsaldez 18:30/20:00 (larunbatetan goizez)\nNoiz sortua: Ostirala, 24 Azaroa 2017 09:30\nAtaungo hamahirugarren argazki rallyko argazkien proiekzioa eta sari banaketa\nNoiz sortua: Azteazkena, 15 Azaroa 2017 17:41\nLarunbat honetan, azaroaren 18an, eguerdiko 12:00etan izango da Ataungo hamahirugarren argazki rallyko partaideek ateratako argazkien proiekzioa eta sari banaketa Herri Antzokian. Argazkiak ateratzeko gaiak denboraldiko fruta edo barazkia, frontoia, eskua, diagonala eta erreka izan ziren.\nNoiz sortua: Osteguna, 28 Iraila 2017 12:11\nATAUN NOBELA BELTZEAN\nNoiz sortua: Larunbata, 27 Maiatza 2017 11:05\nATAUNIKER elkarteak antolatuta, datorren ostegunean, ekainak 1, iluntzeko 7etan ENEKO AIZPURUA lazkaotar idazleak hitzaldia egingo du idatzitako nobela beltzen inguruan, tartean Atanen girotutako ingurumariak aztertuz.\nBASKER: 1963KO ATAUNGO IRUDIAK\nNoiz sortua: Ostirala, 21 Apirila 2017 19:45\nApirilaren 27an, iluntzeko 7etan, udaletxeko baztar-aretoan.\nBi kazetari suediarrek 1963an Euskal Herrian grabaturiko irudiak bi dokumentaletan aurkeztuko ditu Argibel Euba ikerlariak. Bertan, besteak beste, Ataungo hainbat irudi ikusteko aukera izango da.


Luditoys.com - Nor gara\nLuditoys Factory S.L. jolas eta jostailu hezitzaile eta dibertigarriak sortu eta komertzializatzen dituen enpresa da.\nMaterialen kalitatea, jolasen segurtasuna eta edukien hezigarritasuna bereziki zaintzen dituzten jolas eta jostailu berriak ekoizten eta komertzializatzen ditugu.\nLuditoys dibertsio hezitzailea\nHori da gure asmoa. Gure produktuek dibertitzeko eta ondo pasatzeko aukera eskaintzen dute, baita ikastekoa ere. Luditoysen produktuak gai desberdinei buruzko ezagutzak barneratzeko erabilgarriak dira. Gure asmoa dibertsioa eta heziketa batzea da. Ingurumena, eguzki-sistema, geografia, historia... gai desberdinei buruzko ezagutzak zabaldu nahi ditugu modu ludiko batean. Luditoysen jolasek gai eta mekanika berritzaileak eskaintzen dituzte gainera, horretarako duen I+G+i departamentua izaki eta psikologo, pedagogo eta irakasle talde baten laguntzarekin.\nJolas eta jostailuen materialen kalitateari arreta berezia jartzen die Luditoysek. Lehenik eta behin, jolasen material eta osagaiek segurtasun arau guztiak betetzen dituzte. Jolasen elementuen iraunkortasun eta sendotasuna ere bereziki zaintzen ditugu. Jolas bakoitzaren ezaugarri bereziak ere materialetan isla izan dezaten saiatzen gara.\nGure sorkuntza propioko jolasez gain, bezero desberdinen neurrira egindako produktuak ere sortzen ditugu. Bezero bakoitzak dituen beharrei erantzuten dieten jolasak egiten ditugu.\nUtziguzu zuretzat jolas bat egiten!!!\nEnpresa, marka edo erakundeentzako jolasak ere egiten ditugu. Zure beharretara egokitzen den jolasak garatzen ditugu. Jolasak zure sustapen eta komunikazio helburuekin bat egingo du eta diseinu grafikoak zure irudi korporatiborekin lotura zuzena izango du. Xehetasun txikienean ere jolasak zure desirak beteko ditu.\nLehenengo bileran kontatu zeintzuk diren zure nahiak. Jolasaren helburua zein izango den jakin behar dugu; zein publikotara heldu nahi den; zer darabilkizun buruan jakin behar dugu.\nGure I+G+i-ko taldeak kontzeptu horiek garatuko ditu eta lehen ideiak erakutsiko dizkizu.\nJolasaren garapenean behin baino gehiagotan egingo dira frogak. Beharrezkoak diren heinean aldaketak sartuko dira. Jolasak ahalik eta dibertigarriena izan behar du.\nJolasaren diseinu grafikoa oso zaindua izango da eta enpresa edo erakundearen irudi korporatiboarekin erabat erlazionatua egongo da.\nJolasak kalitate altuko materialez eginak izango dira eta gure hornitzaile sare zabalak eskaintzen dituen aukerak baliatuko ditugu horretarako.


Osasun Departamentuak azken hamarkadan Sexu-Transmisiozko Infekzioetan izandako gorakadari aurre egiteko kanpaina abiarazi du\nOsasun Departamentuak azken hamarkadan Sexu-Transmisiozko Infekzioetan izandako gorakadari aurre egiteko kanpaina abiarazi du astelehena, 2018.eko urriak 22\nCON lemapean, kanpainak sexu-hezkuntzarako, preserbatiboak bezalako prebentzio-produktuetarako nahiz osasun-zerbitzu egokietarako sarbidea du ardatz, Osasunaren Mundu Erakundeak (OME) prebentzioa sustatzeko xedez egin dituen gomendioen harira\nFernando Domínguez kontseilaria, María José Pérez eta Leire Blasquiz. ( irudia handitu )\nOsasun kontseilari Fernando Domínguezek Osasun Sektorearen Sexu-Transmisiozko Infekzioen aurkako 2016-2021eko Munduko Estrategiaren barnean eta Osasunaren Mundu Erakundearen babespean antolatutako kanpaina aurkeztu du gaur. Harekin batera izan dira María José Pérez, Nafarroako Osasun Publikoaren eta Lan Osasunaren Institutuko zuzendari kudeatzailea, eta Leire Blasquiz, Hegoak erakundeak, HIESaren aurkako Nafarroako Herritarren Batzordeak, Andraize sexu eta ugalketako osasun zentroak, Kattalingorrik eta GIB/HIESari laguntzeko SARE elkarteak antolatutako Gozamenez/Con mucho gusto programaren koordinatzailea.\nJendaurreko agerraldian, Domínguezek Sexu-Transmisiozko Infekzioek (STI) Nafarroan nahiz Espainian eta inguruko beste herrialde batzuetan hartu duten goranzko joera nabarmendu du, bereziki klamidia, gonokozia eta sifilisarena, baina GIB/HIESa ahantzi gabe. Eta horri erantzuteko Nafarroan abian jartzen ari diren ekintza-ildoak zehaztu ditu, 2019an STIak prebenitzeko programa berri batean bildu eta indartuko direnak.\nEkintza-ildo horiei atxikita daude informazio eta zainketa epidemiologikoko sistema; eritasun horietako batzuen aurkako Txertaketa Programa (sexua gizonekin praktikatzen duten gizonendako A hepatitisaren aurkako txertaketa kanpaina espezifikoa barne hartuta); adituen arteko lan-taldeen sorrera (Sexu-Transmisiozko Infekzioei buruzko Lan Batzordea tarteko); diagnosi eta tratamendu goiztiarra, osasun zentroetako nahiz sexu eta ugalketako osasun zentroetako arreta-protokolo berezia duena.\nHalaber, ekintza-ildoen artean sartu dira, sexu eta ugalketako osasun zentroetan, osasun zentroetan, osasun eskoletan, ikastetxeetan eta kanpainari atxikitako gainerako gizarte-esparruetan hedatutako sexualitateari buruzko informazio, sentsibilizazio eta hezkuntza ekintzak.\n“Ebidentzia zientifikoan oinarritutako sexualitate-hezkuntzari buruzko 2018ko nazioarteko orientazio teknikoak” (OME, ONUSIDA, UNICEF) eta UNESCOren, Gaixotasunen Kontrol Zentroen (CDC) eta abarren aholkuak aintzakotzat hartuz, gaur aurkeztu den kanpainaren bitartez, STIetan izandako hazkundeaz eta horiei atxikitako konplikazioez sentsibilizatu nahi dira herritarrak, oro har, eta gazteak, bereziki, eritasun horien sintomen berri emanez, susmoa izanez gero nora joan azalduz eta preserbatiboaren erabilera sustatuz, arras metodo eraginkorra baita eritasun horiek eta nahigabeko haurnaldiak saihesteko, betiere sexualitate positibo, osasungarri, seguru eta anitzaren ikuspegitik eta STIen joerari buelta emateko, gizon-emakumeen osasun sexuala sustatzeko eta pertsona guztien ongizatea bultzatzeko helburuari jarraiki.\nHorretarako, kanpainak 4 ardatz garatu ditu edukiei dagokienez: STIei buruzko informazioa; susmoa eragin dezaketen sintomak identifikatu eta horrelakorik izatekotan nora jo daitekeen zehaztea; sexu-jardun seguru eta osasungarriak sustatzea; eta sexualitate positibo, osasungarri eta eta segurua bultzatzea, norberaren zainketaren ikuspegitik zein harremanei buruzko etikaren, bestea zaindu beharraren, tratu onaren eta gizon, emakume, sexualitate eta abarren aniztasunaren ikupegitik.\nCON lemapekokanpaina 2018ko eta 2019ko hainbat unetan egingo da Nafarroako geografian zehar, honako ekintza hauek barne harturik:\n· material elebidunen edizioa eta banaketa (saltokietan, sexu eta ugalketako osasun zentroetan, osasun zentroetan, oinarrizko gizarte zerbitzuetan, gazteen zentroetan, kirol eta aisialdirako gizarte espaparruetan…),\n· bideoak sare sozialetan eta zinema-aretoetan\n· kartelak autobusetan eta markesinetan\n· kontsultak egiteko web-atalaren sorrera\nEskuliburuak STIei buruzko informazio orokorra bilduko du –zer diren eta nola kutsatzen diren–, klamidiei, gonokoziari, sifilisari eta bereziki GIBari arreta berezia ematez –sintomak eta tratamendua–, eta osasun zentroetara, sexu eta ugalketako osasun zentroetara HIESaren aurkako Herritarren Batzordera edo SAREra jotzeko gomendioa eginez, arriskuko praktikak izan edo infekzioa hartu izanaren sintomak agertzekotan.\n10 karteletan nahiz bideotan eta irrati-iragarkietan, aipatutako ardatzak landu eta honelako testuak txertatuko dira: “Bizi/Vive CON”, “Zaren modukoa zarela/Seas como seas CON”, “Gozatu/Disfruta CON”, “Sentitu/Siente CON”, “Giro ona/Buen rollo CON”, “Kankanea CON”, “Parrandan/De fiesta CON”, “Mugidarik ez/Cero movidas CON”, “Errespetua/Respeto CON” eta “Osasuna/Salud CON”.\nHorietan guztietan, halaber, Nafarroan Sexu-Transmisiozko Infekzioetan zein nahigabeko haurdunaldietan izandako hazkundea nabarmenduko da.\nSTIak ezagutzea, susmoak eta nora jo\nSTIak, besteak beste, bakterioek, birusek edo onddoek eragindako infekzioak dira, eta bagina, uzki edo aho bidezko koitoa tarteko duten harremanen bitartez kutsatzen dira, baldin eta pertsonetako batek infekzioa badu eta prebentzio-neurririk hartzen ez bada.\nKutsatuta egoteko susmoa sor daiteke, era horretako praktika sexualak izan eta sintoma hauetakoren bat agertzen denean:\n- Zauriak edo ultzerak alde genitalean, minarekin zein minik gabe.\n- Zornezko sekrezioak genitaletan (baginan, zakilean) edo uzkian.\n- Mina edo erresumina pixa epitean.\n- Ohi ez bezalako fluxu genitala edo uzkiko fluxua.\n- Mina sabelaren beheko aldean.\n- Barrabiletako mina, gizonengan.\n- Mina sexu-harremanak izatean, emakumeengan.\n- Hilekoen arteko odol-ateratzea.\n- Lesioak ahoan edo orbanak larruazalean.\nBaina STIak sintomarik gabekoak ere izan daitezke. Gehienek, garaiz antzemanez gero, oso tratamendu egokia dute antobiotikoen laguntzaz.\nZalantzarik edo susmorik izanez gero, Osasun Departamentuak osasun zentrora, sexu edo ugalketako osasun zentrora, SAREra nahi HIESaren aurkako Herritarren Batzordera jotzea gomendatzen du.\nDomínguez, Pérez eta Blasquiz Gozamenez / Con mucho gusto osatzen duten elkarteetako ordezkariekin. ( irudia handitu )\nPreserbatiboaren erabilera: abantaila bikoitza\nOsasunaren Mundu Erakundearen (OME) esanetan, ebidentzian oinarritutako prebentzioak hobeto funtzionatzen du STIen nahiz prebentzio-metodo primarioen ulermena barne hartzen duten portaerari buruzko ikuspegien eta ikuspegi biomediko eta estrukturalen arteko konbinazio estrategikoa dagoenean, STIk kalteturiko pertsonei nahiz kalte hori pairatzeko arriskuan dauden gazteei eta nerabei arreta berezia emanez.\nPortaeraren arloan prebentzioa eraginkorra izan dadin har daitezkeen neurrien artean, OMEk gizonezko nahiz emakumezkoentzako preserbatiboen erabilera sistematikoa sustatzea aipatu du, baita sexu-hezkuntza, sexu-bikoteen kopuruaren murrizketa, STIak detektatzeko probak egiten dituzten pertsonen kopurua areagotzea, sexuan hasteko adina atzeratzea eta sexu-ongizatearen sustapena ere.\nHorrez gain, nerabe eta gazteengan preserbatiboaren erabilera sustatzeak abantaila bikoitza duela nabarmendu du, STIak eta nahigabeko haurdunaldiak saihesten laguntzen baitu. Horren harira, gizartean STIei buruzko ezagutza indartzen denean, estigmatizazioa eta diskriminazioa murrizten dira, eritasun horiei atxikitako zerbitzuen erabilera egokiaren mesedetan.\nPreserbatiboaren erabilera nazioarteko, estatuko zein tokiko hainbat erakundek ere gomendatzen dute; hala nola, Espainiako Epidemiologia Elkarteak (EEE), Familia eta Komunitate Medikuntzaren Espainiako Elkarteak (semFYC), Lehen Mailako Arretako Medikuen Elkarteak (SEMERGEN), etab.\nSTIen egoera Nafarroan\nSTIak eta nahigabeko haurdunaldiak etengabe hazten ari dira azken hamarkadan, Nafarroan ere bai. Hazkunderik handiena klamidietan, gonorrean eta sifilisean gertatzen ari da. STIen ondorioz, atxikitako mobimortalitatearen karga areagotzen ari da (uretritisa, baginitisa, hanturazko gaixotasun pelbikoa, antzutasuna, zerbixeko nahiz umetokiko minbiziak…).\nHazkunde hau Espainian eta inguruko herrialdeetan ere ematen da eta, antza denez, ondoko faktore hauek eragiten dute: informaziorik eza eta sexu-hezkuntzarik eza, babesik gabeko sexu-praktiken eta sexu-bikoteen hazkundea eta azken urteotako jardun klinikoaren hobekuntza, lehen diagnostikatzen ez ziren kasu asko agerian utzi dituena.\nInfekzio hauek, nagusiki, 20 eta 34 urte bitarteko bi sexuetako gazteei eragiten die. Gehiago diagnostikatzen dira gizonengan eta, Nafarroako Osasun Publikoaren eta Lan Osasunaren Institutuaren arabera, hau icerbergaren tontorra baizik ez da, izan ere, kasu askotan ez da sintomarik ageri, bereziki emakumeengan (STIek sintoma gehiago ematen dituzte gizonengan).


Nola erabili Consulting PRO-ren web berria - Ba da beste modu bat | Laboral Kutxa Blog\nDuela aste batzuk aurreratu genizuenez, Consultting PRO zerbitzua gaurkotu egin da eta berritze horren barruan web-orria eguneratu dugu. Euskadiko eta Nafarroako enpresaburu autonomoentzako eta enpresa txikientzako informazio erabilgarria jasotzen du etengabe. Artikulu honetan web-orriaren alderdi berri nagusiak azalduko dizkizuegu, eta baita baliabide horri ahalik eta etekin handiena ateratzeko modua ere.\nZuzenean sar gaitezke orrira edo bestela LABORAL Kutxaren orrialde nagusitik, menu nagusian NEGOZIOAK ETA PROFESIONALAK aukera hautatuta.\nDirulaguntzak: bertan, enpresa txikientzako, profesionalentzako eta autonomoentzako ohiko laguntza-programei buruzko informazioa aurkituko duzu. Informazio horrek pizten duen interesa dela eta, orrialdearen behealdean zuzeneko esteka azaltzen da (“Kontsultatu gure laguntza katalogoa”).\nBerriak: atal horretan gaurkotasuneko albiste interesgarriak argitaratuko dira, enpresa-jarduerarekin lotura dutenak.\nBilaketa-iragazkia hasierako orrialdean duzu eskura. Erdialdean honako aukera hauek azaltzen dira: “Zer naiz”, “Zer nahi dut”, “Zer behar dut”. Era berean, iragazkia erabil dezakezu ataletako bakoitzean (Dirulaguntzak, Ekitaldiak, Artikuluak, Berriak, Tresnak).\n“Zer naiz” kategoriaren barruan, nahi baduzu, edukiak iragaz ditzakezu “Autonomoa”, “Saltokia” edo “Enpresa txikia” (ETEa) aukera hautatuta.\n“Zer nahi dut” kategorian, hainbat gairekin lotutako edukiak bila ditzakezu: “Gehiago saltzea”, “Finantzaketa”, “Lehiakortasuna handitzea”, “Izapideak eta gestioak”, etab.\n“Zer behar dut” irizpidea erabiliz, honako hauekin lotutako edukiak aukera ditzakezu: “Zergak”, “Lan arloa”, “Legeak eta sozietateak” eta “Dirulaguntzak eta finantzaketa”.\nAzkenik, “Esparruak” kategoriaren bidez, edukiak lurraldearen arabera iragaz ditzakezu (Araba, Bizkaia, Gipuzkoa edo Nafarroa).\nNahi dituzun kategoriak hautatuta (klikatu eta markatuta azalduko dira), zure bilaketari dagozkion edukiak agertuko dira. Adibidez, “Dirulaguntzak” atalean sartutakoan, “Zer naiz” kategorian “Autonomoa”, “Behar dut” kategorian “Dirulaguntzak eta finantzaketa” eta “Esparruak” kategorian Bizkaia aukeratzen baditut, honako eduki hau azalduko da:\nInprimaki bera eskura izango duzu orrialdeko edukietan nabigatzen ari zarela “Egizu zure kontsulta” ikonoan klikatzen baduzu.\nTags: autonomoak consulting pro @eu ETE


'Reality'-en gainbehera? - - Goiena.eus\nImanol Gallego 2014-05-02 00:00\nEgia izango da? Azkenaldian horren modan jarri ziren reality-ek audientzia kontuetan atzerakada nabarmena izan dute.\nTelecincok duela hilabete batzuk abiarazi zuen Operación bikini hark ez zuen apenas oihartzunik izan, eta Supervivientes-ekin ere ez dago oso gustura ene Vasiletxo. Saioak pare bat milioi pertsona harrapatu dituen arren, Amador Mohedanok soilik aste bakoitzeko jasotzen dituen 30.000 euroak ordaintzeko ez omen da nahikoa.\nTVEk ere Mira Quien Baila berpiztu du, eta zenbait dantzariren topless-arekin audientzia igo nahi izan arren, ez du helburua lortu.\nBesteon bizitza kuxkuxeatzeaz aspertu gara? Edo orain gure arazoei arreta gehiago jartzen diegu? Ez dakit zer esan. Hala ere, udako oporretatik bueltan Mediasetek Merceditas Mila kajoitik atera, eta reality-en ama den Gran Hermano estreinatuko du.\nBien bitartean, ETB2ren La noche de...-k 1.000 programa egin ditu, bigarren mailako famosillo-kasposillo horien bizipenen beharrik gabe. Dena den, saio honetan ere, filmak baino gehiago, zati kuxkuxeroak batzen ditu ikusle gehien. Ez gara inoiz aldatuko!


Sahara egun arrakastatsua - Elorrioko Txintxirri Ikastola\n» Sahara egun arrakastatsua\nOtsailaren 26an Sahara eguna ospatu zen ikastolan. Egunean zehar ekintza desberdinak egin zituzten ikasleek: izenak arabieraz idatzi, Sahara herriaren inguruko pelikula eta dokumentalak ikusi, bandera margoztu, musika entzun…\n17:ooetatik aurrera elkartasun-merkatua antolatu zen plazan, Amgala proiektuko kideekin batera (Lajwad elkartea eta institutua). Ikasleek egindako eskulanak eta hainbat elkartek emandako objektuak izan genituen salgai. Saharako materialen erakusketa ere bertan izan zen.\n*Ikastolako Amgala taldeak egindako zozketaren (HOME ZINEMA) emaitza hemen duzue. Saria jasotzeko epea 15 egunekoa da.


LH 1 – 2 orrialdea – Araxes Ikas Komunitatea\nIngelesean ere talde interaktiboak egiten hasi gara! Maila bakoitzak hilabetean behin egingo ditu… gonbidatuak zaudete! Everybody is welcome!\nContinue Reading INTERACTIVE GROUPS\nLH1ko ikasleek denboran zehar bidaiatzeko asmoarekin egin dute salto lehen hezkuntzara. Horretarako denboraren makina eraiki dute gelan, bikain eraiki eta ederki apaindu. Ea beraien helburua lortzen duten eta istorio polittak kontatzen dizkiguten!!\nContinue Reading Denboraren makina\nLH2-ko ikasleek inglerako klaseean hiru txerrikumeak ipuina landu zuten kurtso bukaeran. Honela, ipuin famatua antzeztu zuten, dena ingeleraz eta beste ikasleen aurrean eskolako liburutegian. Oso polita geratu zen eta ikasleak ere gustora aritu ziren.\nContinue Reading THE THREE LITTLE PIGS\nLH2 Birtziklatuz artea sortu\nJakina da birziklapenak egungo gizartean duen garrantzia. Dakizuenez, gure eskola ikastetxe sostengarri proiektuan barneratua dago. LH2-ko ikasleek beren ekarpena egin dute gai honen inguruan, eta birziklatzeko materiala probestuz artelanak egitea posible dela erakutsi digute. Oso ekimen polita zuena!!\nContinue Reading LH2 Birtziklatuz artea sortu\nLH2ko ikasleak Lekunberriko igerilekura joan gara 9 egunez segidan. Primeran pasa dugu! Orain arte igerilekuan oso gutxi ibili garenak ere bukaeran ausarki saiatu gara, uretan konfidantza hartuz. Lastima hain motza izan dela!\nContinue Reading LH2 IGERIKETA\nMaiatzaren 17an, ostirala, LH1 eta LH2-ko ikasleak, autobusean LH3 eta LH4-koekin batera, Nafarroako museora joan ginen 10:00etan harrera egin ziguten eta koadro baten aurrean kokaturik beraien herria utzi “behar” izaten duten giza taldeei buruzko hausnarketa egin ondoren, taldekako tailerra egin\nContinue Reading Nafarroako museoa


Zahar hitz, zuhur hitz – Tropela.eus bloga\nBidaltzailea:Raul Perez\t 2016-08-11 Utzi iruzkina Zahar hitz, zuhur hitz bidalketan\nCancellara eta Armstrong. Bi txirrindulari beteranok jantzi dituzte urrezko dominak Olinpiar Jokoetako erlojupekoan. Castrovejo getxotarrak laugarren bukatu du gizonezkoen proban; lau segundogatik ez du domina eskuratu. Egia esan, Cancellara podiumean ikustea ezin da ustekabekotzat hartu (lau aldiz izan da munduko txapeldun erlojuz kontra), baina bere azken denboraldia den honetan emaitzak zertxobait apalagoak izaten ari zirela aintzat hartuta (Tourreko erlojupeko luzean ez zen lehen postuetan agertu), ausarta behar zen gero, sosak haren alde jartzeko urrea irabazteko borrokan. Usteak erdi ustel. Cancellarak, 35 urterekin, ginga ezinhobea jarri dio bere kirol ibilbideari. Pekinen duela zortzi urte bezala, onena izan da erlojuaren aurkako borrokan.\nZirkuitua (54 kilometro) gogorra zen gero, bereziki lanerditako aldapa gaiztoagatik. Hara iritsi aurretik, bigarren erreferentzia gunean, Dennis australiarra izan da onena, Dumolinen aurretik. Cancellara haien atzetik zihoan. Baita Froome ere. Hurrengo erreferentzia puntuan, baina, burua hartu du suitzarrak eta handik helmugara bitartean aldea handitu du. Bere egun handienetan bezala, dotore eragin die pedalei, ikusgarri. Sekula ez dugu jakingo zer gertatuko zatekeen Dumolinek min hartu izan ez balu eskumuturrean Tourra bukatu bezperan… Herbeheretarrak irabazi zuen Tourreko erlojupeko luzea, baina Rion zilarrarekin konformatu behar izan du (47 segundora)…urrearekin amesten bazuen ere. Edozein modutan, bera da etorkizuna erlojuz kontrako lehian. Froomek, bere aldetik, hirugarren bukatu du (minutu eta bi segundora)… Jonathan Castroviejoren zoritxarrerako, getxotarra, lau segundo eskasengatik geratu baita podiumetik kanpo. Ikustekoa izan da zer nolako urduritasunarekin ari zen errepideari begira Froome helmugaratu denean. Ion Izagirre, Tourreko bi erlojupekotan bezala, lehen hamarren artean amaitu du: Rion zortzigarren bukatu du. Harrigarria, beharbada, Tony Martin eta Kiryienka -Munduko txapelduna- lehen hamarren artean ez sailkatu izana.\nEmkumezkoetan (30 kilometro), Armstrongek irabazi du, 43 urte bete bezperan. Hori da hori balentria, hirugarrenez jarraian irabazi duelako urrezko domina Olinpiar Jokoetako erlojupekoan. Hori bai, ondo zaindu beharko du bizikleta; duela lau urte Londresen erabilitako bizikleta lapurtu ziotelako domina lortu eta egun gutxira… Emakumezkoen proban oso tarte txikiak izan dira podiumera igo diren ziklisten artean. Hala, Zabelinskaya errusiarrak sei segundo gehiago behar izan ditu eta Van der Breggen herbeheretarrak, 11. Ez ahaztu Van den Breggenek urrezko dominak irabazi zuela errepideko proban igandean. Hortaz, bera da bi domina eskuratu dituen bakarra. Bejondeiola!\nEta zorionak, era berean, Imonreals eta makinistari, haiek irabazi dutelako Tropelako kinielan gizonezkoetan eta emakumezkoetan, hurrenez hurren.\nBidaltzailea:Raul Perez 2016-08-11 Hemen argitaratua:Emakumezkoak, Errepasoa, Euskaldunak, Olinpiar Jokoak, TxirrindulariakEtiketak: Armstrong, Cancellara, Dennis, Ion Izagirre, Jonathan Castroviejo, Kiriyenka, Rio 2016, Tom Dumoulin, Tony Martin, Van der Breggen, Zabelinskaya\nRiok, orain arte, erakutsi diguna\nValverdek hiru handiak lehiatuko ditu


Irekia Eusko Jaurlaritza - Gobierno Vasco :: 3.567 langabe gutxiago ditu Euskadik azaroa amaitu ondoren\n3.567 langabe gutxiago ditu Euskadik azaroa…\nAzaroan, Euskadin 3.567 langabetu gutxiago izan dira, joan den urriarekiko %2,00 gutxiago. Gizarte Segurantzako afiliatuak, batez beste, 874.142 izan dira, aurreko hilean baino 1.384 gutxiago. Bizkaia izan da kontratazioak hobekien eboluzionatu duten lurraldea; izan ere, afiliazioak 0,16% gehitu dira.\nAutonomia-erkidegoan 174.700 lagun zebiltzan enplegu bila aurreko hilabetea bukatuta, Lanbideko erregistroen arabera (% 16,6).\nHau izan da lurraldearen araberako banaketa:\nARABA: 2013ko urrian baino 616 langabe gutxiago daude, % 2,18 gutxiago, hain zuzen. Guztira, 27.694 lagun.\nBIZKAIA: 2013ko urrian baino 2.285 langabe gutxiago daude, % 2,28 gutxiago, hain zuzen. Guztira, 97.798 lagun.\nGIPUZKOA: 2013ko urrian baino 666 langabe gutxiago daude, % 1,34 gutxiago, hain zuzen. Guztira, 49.208 lagun.\n1.672 gizonek eta 1.895 emakumek galdu dute lana azaroan, urrian baino % 1,93 eta % 2,07 gutxiago, hurrenez hurren. Langabeen % 51,33 emakumeak dira.\nAdinari dagokionez, 25 urtetik beherako 166 langabe gutxiago izan ziren azaroan (% 1,19). Are hobea izan zen 25-44 urte bitartekoentzako bilakaera: 2.619 langabe gutxiago (% 2,89). 45 urtetik gorako langabeen artean, berriz, 782 langabe gutxiago izan dira (% 1,06).\nSektoreka, berriz, industrian 531 langabe gutxiago daude (% 2,07); eta eraikuntzan 480 langabe gutxiago (% 2,42). Zerbitzuen sektorean izan da zifrarik onena, 2.711 langabe gutxiago (% 2,38), hain zuzen ere . Azkenik, lehen sektoreari dagokionez, 213 langabe gehiago izan dira (% 7,21).\nBestalde, lehendik lanik ez zutenen artean ere txikitu da langabezia, 58 pertsona, hain zuzen (% 0,36).\nHauek dira langabezia-indize handienak dituzten eskualdeak: Ezkerraldea (% 20,77), Enkarterriak (% 19,81), Bilbo (% 19,49), Aiarako eskualdea (% 18,26) eta Ibaizabal (% 17,97). Langabezia-indize txikiena dutenak, ordea, Gorbeialdea (% 8,57), Arabako Mendialdea (% 10,98), Arabako Bailarak (% 12,14), Lea-Artibai (% 12,27) eta Goierri (% 12,67) dira.\nGizarte Segurantzaren afiliazioa azaroan\nAzaroan EAEn 874.142 izan dira, batez beste, Gizarte Segurantzaren afiliatuak, aurreko hilean baino 1.384 gutxiago.\nLurralde historikoen arabera, Bizkaiak izan du bilakabiderik onena: afiliazioa % 0,16 handitu da. Gipuzkoan, ordea, zenbatekoa negatiboa izan da (-% 0,03) eta Arabak bildu du zifrarik txarrena, afiliazioa % 1,38 txikitu baita.\n2.420 langabe gutxiago ditu Euskadik uztaila amaitu ondoren\n4.205 langabe gutxiago ditu Euskadik ekaina amaitu ondoren\n752 langabe gutxiago ditu Euskadik apirila amaitu ondoren


Deskargatu Hard Disk Sentinel 5.70 Professional... – Vessoft\nWindowsSistemaDisko gogorrakHard Disk Sentinel\nOrri ofiziala: Hard Disk Sentinel\nHard Disk Sentinel – disko gogorrean eta SSD diagnostikatzeko, monitorizatzeko eta aztertzeko softwarea. Softwarea disko gogorretako mota gehienen egoera egiaztatzeko gai da, konexio mota barne, DE, USB, ATA, SATA, etab. Hard Disk Sentinel diskoaren egoera aztertzen duen teknologia berezi bat onartzen du, ebaluazio integral bat erakusten du Bere ezaugarriak eta diskoaren porrota estimatutako denbora aurreikusten du. Programa honek disko gogorreko hardwarearen eta softwarearen zatiak akatsak edo beste arazo batzuk probatzen ditu. Hard Disk Sentinelek tenperatura arazo bat, narriadura maila, disko librearen espazioa eta arazoei konponbideak eskaintzen dizkie. Softwarea ohartarazten du disko baten diskrepanziaren detekzioaren erabiltzaile batek soinu jakinarazpen bat, mezu elektronikoak edo zehaztutako algoritmoen ekintza ezartzea. Hard Disk Sentinel-ek ordenagailua desaktibatzeko ere eskaintzen du disko gogorreko funtzioa, beroketa edo egoera hondatzea badago.\nDisko gogorreko mota ezberdinen euskarria\nDiskoaren egoera buruzko informazio osoa\nDiskoaren tenperaturaren jarraipena\nAzalpenen azalpen zehatza\nAlertak arazo bat detektatu bada\nDeskargatu Hard Disk Sentinel\nIruzkinak Hard Disk Sentinel\nHard Disk Sentinel erlazionatutako softwarea\njv16 PowerTools: tresna konfiguratzeko, kontrolatzeko, garbitzeko eta optimizatzeko tresnak biltzen dituen tresna multzo konplexua.\nSoftware hau batxilergoko fitxategien kopuru handi bat aldi berean aldatzeko diseinatuta dago. Softwareak fitxategi izena edo bere banakako zati bat guztiz aldatu dezake.\nDriver Erraza: ordenagailuan instalatutako hardwarearen gidariak edo zaharkituak eguneratzeko diseinatuta dago software.\nJpegcrop – JPEG formatuko irudiekin lan egiteko tresna estandar multzo bat duen softwarea, jatorrizko kalitatea galtzeko arriskurik gabe.


Lalaith - Wikipedia, entziklopedia askea.\nLalaith Tolkienen legendarium ospetsuko fikziozko pertsonaia bat da.\nLalaith, jatorrizko izena Urwen zuena, Húrinen eta Morwenen bigarren alaba izan zen, eta Túrin Turambarren arreba txikia. Bere ezizena, sindarinez "ile"a esan nahi duena, bere bizitza laburrean ezagutu zuten guztiek eman zioten honako honegatik: "Bere ilea zelaietan izan zituen belarretako lili horiak bezalakoa zen, eta bere barrea bere aitaren etxe atzeko muinoetatik kantuka igarotzen ziren errekazto alaien soinua bezalakoa zen. Nen Lalaith izena jaso zuen, eta gero, etxeko pertsona guztiek Lalaith haurra deitu zuten".\nHurinek elfoen alaba bat zirudiela zioen, hain baitzen ederra. Baina, hiru urte zituela, Hats Beltzaren ondorioz, Melkorrek haize kirastunak jeitsiarazi zituen herrialde hartan, eta Lalaith hil egin zen, Hadorren etxeko beste gazte asko bezala. Lalaithen heriotzak bere anaiagan ezinegon handia sorrarazi zuen, dolumin kantu bat sortzeko saiakeran harpa hautsi izateraino. Ondorioz, eskua iparralderantz altxa zuen, zuzenean Melkor desafiatuz.\nOrriaren azken aldaketa: 23 urria 2016, 12:01.


Zubietak Enrique Abril txapelketako finala jokatuko du bihar | El Diario Vasco\nCosta UrolaZubietak Enrique Abril txapelketako finala jokatuko du bihar\nZubietak Enrique Abril txapelketako finala jokatuko du bihar\nAurreko 2 edizioetako finala errepikatuko da aurten ere. / JOSU\nJ. ARANBERRI ZESTOA. Sábado, 21 octubre 2017, 12:15\nLuzean eta Zubieta taldeak izango dira aurrez aurre, beste behin ere, eguraldia lagun izanez gero bihar goizean 11.0etan jokatuko den Enrique Abril Errebote Txapelketaren finalean. Luzeanek finalerako zuzeneko pasea lortu zuen, ligaxka lehen postuan amaituta. Eta Zubietak finalerdian Behar Zanari 13-3 irabazita eskuratu zuen beste txartela joan den jardunaldian.\nKontzertu berezia gaur arratsaldean herriko plazan Curso para analizar y poner en marcha una idea de negocio


-Izaera berritzailea: balio erantsia edukitzea edota originala izatea.\n-Enplegua sortzeko aukera eta horien kalitatea.\n-Lantalde sustatzailearen gaitasuna (profil egokiak) proiektua arrakastaz garatu eta martxan jartzeko.\n-Proiektua Busturialdean gauzatzeko aukera edo eskualdera egokitzekoa.\n-Proiektuaren garapen- eta deskribapen-maila.\n-Proiektuaren jasangarritasuna (ingurumenari zein ekonomiari dagokienez).


BILBOK AURRERA EGINGO DU URIA UMEEN ETA NERABEEN ESKUTIK ERE ERAIKITZEKO KONPROMISOAREKIN – Bilbao Balioen Hiria\nBILBOK AURRERA EGINGO DU URIA UMEEN ETA NERABEEN ESKUTIK ERE ERAIKITZEKO KONPROMISOAREKIN\nUdalak, gaur, azaroak 20, Umeen Nazioarteko Eguna ospatu du, eta, hala, Umeen eta Nerabeen Udal Kontseiluaren osoko bilkura egin du gaur goizean, uriko adingabeen ordezkaritza batekin.\nBizkaiko hiriburua UMEEN ADISKIDE moduan berretsi zen 2018ko azaroan, UNICEFen ezagutza jasorik.\nBilkuran, umeen eskubideen gaia landu dute eta hari buruz iritzia eman dute, bai eta hurrengo Aste Nagusiaren ospakizunaz eta osasunaz ere.\nCOVID-19aren pandemiak nabarmenki eragin die ume eta nerabeei, eta jolaserako, hezkuntzarako eta gizarte arloko euren eskubideak murrizturik ikusi dituzte, besteak beste. Emozioen arloko ondorioak eta adingabeen garapenari eragin zaizkion ondorioak arintzearren, Udalak, hilabete hauetan, esku hartzeko programak abian jarri eta indartu ditu.\nBilboko Udalak gaur ospatzen du, azaroak 20, Umeen nazioarteko eguna, eta, horretarako, gaur goizean, Umeen eta Nerabeen Udal Kontseiluaren Osoko Bilkura egin du, uriko adingabeen ordezkaritza batekin.\nHalaber, eta ahalik eta gehien gutxitzearren eten digitalak baliabiderik gabeko umeen eskolaratzean duen eragina, Udalaren gizarte zerbitzuak Eusko Jaurlaritzarekin lankidetzan ari dira, “Aukerak Suspertzen” programa, Bilboko 475 familiatako 770 adingaberi lagunduz programak eskaintzen dituen baliabideak eskuratzen.\nBilboko Udalak badu Umeen eta Nerabeen 2018-2021 Udal Plana, “ETORKIZUNARI BEGIRA” izenekoa: plangintzarako dokumentu bat da, 10 lerro estrategiko eta zeharkako dituena, eta, horien inguruan, guztira 193 udal-ekintza, 18 urtetik beherako herritarrentzat pentsatuak. Helburua kolektibo horien eskubideak betetzen direla bermatzea eta hiriko bizitzan parte har dezaten bultzatzea da.


AGENTZIA | EITB MEDIA\nEspainiako Gobernua osatzen duten bi alderdiek bilera egin dute astelehen gauean, lan erreformaren harira izandako desadostasunak konpontzen saiatzeko.\nYolanda Díaz, Nadia Calviño eta Ione Belarra ministroak. Argazkia: EITB Media\nPSOEk eta Unidas Podemosek bilera egin dute astelehen gauean lan erreforma nola egin adosteko, baina ez dute akordiorik lortu eta negoziatzen jarraitu beharko dute. Azken egunetan, desadostasunak izan dira bi alderdien artean, eta, beraz, bilera deitu behar izan dute horiek konpontzen saiatzeko. Batik bat, erreforma zer ministeriok gidatu behar duen eta erreforma norainokoa izan behar den dira polemika eragin duten puntu nagusietako batzuk.\nPSOEtik adierazi dute bilera "eraikitzailea" izan dela eta "tonu onean" egin dutela. Unidas Podemosetik, aldiz, azpimarratu dute oraindik ez dagoela akordiorik, eta negoziatzen jarraitu behar dutela.\nBilera Unidas Podemosek eskatu zuen; izan ere, erreforma egitea Yolanda Diazen Lan Ministerioari dagokiola uste dute, eta Nadia Calviñoren Ekonomia Ministerioaren partetik "esku-sartzeak" daudela salatu dute.\nHorren ildotik, Pedro Sanchez presidenteak esan du erreforma egitea Gobernu osoari dagokiola, gai garrantzitsua delako. Horregatik, Ekonomia Ministerioaren ordezkariren batek ere negoziazioan parte hartzea nahi du.\nBileran hainbat buruzagik hartu dute parte. PSOE ordezkatuz, hauek izan dira: Felix Bolaños Presidentzia ministroa, Maria Jesus Monterio Ogasun ministroa, Adriana Lastra PSOEko 'bigarrena' eta Hector Gomez PSOEk Kongresuan duen bozeramailea. Unidas Podemosen aldetik, aldiz, hauek: Ione Belarra Eskubide Sozialetako ministro eta Podemoseko idazkari nagusia, Irene Montero Berdintasun ministroa, Pablo Echenique bozeramailea, Enrique Santiago 2030 Agendarako Estatu idazkaria, Joseb Vendrell Lan Ministerioko kabinete burua eta Joaquin Perez Lan Ministerioko Estatu idazkaria.\nSanchez: "Gobernu osoak du konpromisoa"\nBilera hasi baino ordu batzuk lehenago, Pedro Sanchez Espainiako Gobernuko presidenteak nabarmendu du "Gobernu osoak" duela konpromisoa lan-legeria "modernizatzeko".\nNabarmendu duenez, lan-legeak aldatzeak hiru helburu ditu: lan-prekaritatea desagerraraztea, ekonomian lehiakortasuna bultzatzea eta enpresarien eta langileen arteko negoziazioan "oreka berriro ezartzea". Aurretik, Espainiako Gobernuko presidenteak aldeztuta zuen erakundeak "modernizatzea, ahalik eta aukera gehien sortze aldera, eta ekonomia-hazkunde horren etekinak ahalik eta zuzenen banatzea xede". Hori dena, esan duenez, "adostasun handiena lortuta" egin behar da.\nDiazek jarrera "argitzeko" eskatu dio PSOEri\nTestuinguru horretan, Espainiako bigarren presidenteorde eta Espainiako Gobernuko Lan ministro Yolanda Diazek eskaria egin dio PSOEri. "Gobernuan gehiengoa duen beste alderdia dela kontuan izanik", PPren lan-erreformaren gaineko eztabaidan "jarrera argitzeko" eskatu dio, "bereziki, adierazpen desberdinak egiten ari direlako".\nDiazek gaitzetsi duenez, "Gobernuaren zati bat, oraindik ere, lan-legea aldatzeko edukiak ere ari da eztabaidatzen". Hala, astelehen honetako bileraz galdetuta (Unidas Podemosek eskatu zuen koalizioaren egoera jarraitzen duen mahaia deitzea, Nadia Calviño Espainiako lehen presidenteordeak esku-sartzeak egin ostean), bigarren presidenteordeak "negoziatzaileei lan egiten uzteko" eskatu du, negoziazio hori "egoera zailean" ari direla egiten onartuta.\nCalviñoren iritziz, Espainiako Gobernuak ahots bakarra izan beharko luke\nEspainiako Gobernuko lehen presidenteorde eta Ekonomia Gaietarako ministro Nadia Calviñok berak nabarmendu du Espainiako Gobernuak "ahots bakarra" izan behar duela, besteak beste, lan-erreformaren aurrean, eta, gaineratu duenez, "garrantzitsua da ministerioen artean koordinazio egokia eta lankidetza ona egotea".\n"Ez da garrantzitsua ministro batek ala beste batek egitea adierazpenen bat; garrantzitsua da Gobernuaren jarrera adieraztea, eta, horretarako, beharrezkoa da koordinazio egokia eta lankidetza ona izatea, eta kontu bakoitzean nahastuta dauden ministerio guztietako ordezkaritza egotea", esan du.


Bediako Udala - Ereño\nEreño Bediako plazatik urruntxu dago, mendian, Mandoiarako bidean. Gaur egun leku zoragarria da, agirikoa, erosoa, gaurko bizimoduak eskatzen dituan erraztasun guztiak eskura dituana. Baina beti ez da holan izan.\nAspaldiko baserriek erakusten dabe auzune honetan bizimodua egon dala. Kontuan hartuta lehengo familiak ugariak zirala, auzunean bertan hainbat lagun bizi ziran.\nZerbitzuak Bedian eta Usansolon hornidu izan dabez. Eskolea eta eleizea Bedian, erosketak Usansolon… Baina mendi-bideak erabiltea normala izan da Ereñon, etxe gehienetan behiak eta ardiak egoten zirala jakinda, landetara eta basora jotea normala izan da. Horregaitik, mendiaz bestaldeko Zeberiogaz, kasurako, hartu-emon handia egon da. Halan erakusten dabe ezkontza askok.\nEreñon San Martin ospatzen da azaroaren 11an. Ermitea dago bertan. Dana dala, ermitea lehenago beste leku baten egoan, Elexalde esaten jakon parajean, eta gerora egin zan orain ezagutzen dogun lekuan.\nErmitearen ondoan bolalekua dago. Hori ohikoa izan da hainbat auzotan, bolotan egiten orduak egin izan dabez gizonek gure inguruetan. Izan be, beste entretenigarririk apenas egoten zan. Andrak etxeren baten alkartzea normala zan, karta-jokoan edo etxeko beharrak egiten: lanea, puntuginan, artoak garanduten…\nEreñon bertan baserri honeek dagoz: Jondobena, Etxebarri, Antonena (Antonenekoa), Sindonena (Sanjuanena), Portxinena (Portitxenekoa), Garaio (Garaikoa), Bekoko; eta inguruetan Zeata, Ereñobeiti eta Lexarreta. Horreetatik batzuk jausita dagoz, edo egondako lekuan barria eginda.\nEtxeok Arratian zabalen dabilen eredukoak dira: behean ganaduarentzako kortea daukie, goian famialiarentzako bizilekua, eta ganean kamarea. Personen sarbidea kanpotik egiten da, eskaileraren bitartez. Behin barruan, erdiko espazioa zabalik eta libre dago, eta gelak alboetara banatzen dira erdiko sala horren. Kamarara joateko barrutik dago pasoa.\nBaserriek eurek hornidu izan dabez baserrikoen preminak. Ortua, soloa, ganadua, ardiak, ahuntzak, astoa. Normalena izan da etxe bakotxean danerik eukitea, familia osoak behar egitea etxerako eta horregaz etxekoak biziteko lain izatea.\nGorantza goazela iturria topauko dogu, leku ederra ur-trago freskoa hartu eta bidean aurrera egiteko. Ura izan da Zeata azpian bainuetxea egiteko errazoia be. XX. mendeko gerrara arte, bainuetxea egon da Lekuebasoko uratsagaz horniduta. Inguruetatik hainbat lagun joaten ei zan ganera, ura ona zalakoan. Erromeriak, bola-jokoa… egiten ziran bertan.\nAuzoaren inguruan jenteak ondo ezagutzen ditu karobiak be, non egon diran eta zuloak non ikusten diran. Karea egitea izan da lekuotako azkeneko jarduerea, baina gehienetan, karobiak dagozan lekuetan burdina berotzeko haizeolea egon izan dalako teoria indarrean dago. Jarduera ekonomikoa aldatu bada be, azpiegitura bera erabili izan da garaian garaiko lanak egiteko.\n1 Martin Atutxa mendi-martxa\n3 Ereño auzoa


Abotsanitzek urtetan eskatutako komunak prest ditu Udalak – abotsanitz.eus\n9 ekaina, 2022 Albisteak / gizartea\nAbotsanitzek Hondarribiko Udalean ordezkaritza duenetik urtero-urtero adierazi du komun publiko gehiagoren beharra. Gehienetan ezezkoa izan da udal gobernuaren erantzuna, beste batzuetan bai esan baina gero hitza jan. Orain arte.\nBaina badirudi elefantea mugiaraztea lortzen ari garela. Gauza da Hondarribiko Udalak prest duela hirian zehar sei komun publiko jartzeko proiektua. Hain zuzen ere, Guadalupen, Europa pasealekuan, Martxoak 8 plazan, San Juan de Dios plazan, Amuteko kirolgunean, eta Mendelun jarriko ditu Udalak komun publikoak.\nOrain arte bat ere ez, eta bat-batean sei kolpe batez. Badira hirian leku gehiago komun publikoen beharra dutenak, baina aukeratutako sei leku hauek egoki ikusten ditugu, eta sinistuta gaude herritarrek eskertuko dituztela, bereziki adineko pertsonek. Izan ere, herritarrengandik jasotako eskaria da urtero egin izan dugun aldarrikapen hau. Ea behingoz Abotsanitzek eskatutakoa gauzatzen den.\nEuropa pasealekuan jarriko dute sei komunetako bat\nDesafío a la justicia e irresponsabilidad hacia la ciudadanía


Galiziak energia zentzuz erabiltzea eta energia berriztagarriak garatzea sustatzeko ekimena jarri du martxan | Consumer\nGaliziak energia zentzuz erabiltzea eta energia berriztagarriak garatzea sustatzeko ekimena jarri du martxan\nIndustriaren, etxebizitzaren, erakundeen, zerbitzuen eta garraioaren sektoreetan energiaren erabilera arrazionala eta energia berriztagarrien garapena sustatzea. Horixe da Galiziako Xuntako Industria Sailak abian jarri duen programa baten helburua. Lau milioi euroko aurrekontua du.\nUdalek, partikularrek eta enpresek, oro har, Galiziako energia-azpiegitura hobetzeko ekimenez baliatu ahal izango dira, energia berriztagarrien (energia eolikoa, eguzki-energia, mistoa edo talde elektrogenoen babesa) erabilera maila guztietara hurbiltzeko.\nGas naturala banatzeko adarretako eta saretik isolatutako herriguneetan propano bidez gasifikazio-proiektuak ere egin ahal izango dira. Industria Sailaren iritziz, udal-instalazioak, oro har, aldaketak eta berrikuntzak izan ditzakete energia-eraginkortasuna hobetzeko, eta, hala, energia-kontsumoa aurrezten da.\nAtal honi milioi bat euro baino gehiago dagozkio. Halaber, 239.900 euroko laguntzak emango dizkie energia zentzuz erabiltzeko proiektuak aurkezten dituzten enpresa pribatuei. Bi kasuetan, diru-laguntzak proiektuaren kostu osoaren% 40 izan daitezke.\nberriztagarriak energiak fomentar-eu